Ze plan astebururako? Oraindik ez dakizula zer egin? Guk lagunduko dizugu! https://www.gaztezulo.eus/albisteak/ze-plan-astebururako-1549535404.59 https://www.gaztezulo.eus/albisteak/ze-plan-astebururako-1549535404.59/@@download/image/Thinking-About-Your-Thinking_Multiplier-Mindset-Blog.png\nOraindik ez dakizula zer egin? Guk lagunduko dizugu!\nMacbeth Shakespeareren tragedia handietako bat da, merezimendu propioz. Istorio liluragarri bat izateko osagai guztiak ditu: botere gose neurrigabea, gerrak, sorginkeriak, mamuak, amarruak, traizioak eta indarkeria asko. Emaztearen nahiak zapalduta gorengorenera iristeko aukerak eraginda, zintzo itxura duen gizon bat tirano odolzale bihurtuko da eta gaiztakeria horrek paranoiara eta eromenera eramango du, galbidera ezinbestean.\nAlex Gerediagak eta bere taldeak tragedia zorabiagarri, kezkagarri eta odoltsu hori agertokira eramateko erronka onartu dute, eta bertan kontatzen dena zintzoki errespetatzen saiatu dira, beren ohiko sortzeko erari eutsiz, kode eszenikoak eta zinematografikoak uztartuta. Shakespeareren obra indartsua unibertso propio batera eraman eta taldearen narrazio eta estetika baliabideetara egokitzea gogotsu onartutako erantzukizuna eta arriskua izan da.\nProdukzio berriaren estreinaldia Arriaga Antzokian izango da, otsailak 9 19:30ean eta otsailak 10: 19:00etan.\nBertsioa eta Zuzendaritza: Alex Gerediaga\nAntzezleak: Miren Gaztañaga, Mikel Losada, Iosu Florentino, Arrate Etxeberria, Na Gomes, Gabriel Ocina, Maria Urcelay, Leire Ucha, Sandra Fdez. Aguirre, Koldo Olabarri.\nDONAPALEU: "Hau da nire ametsen kolorea"\n"Egin dantza, bestela geureak egin du", zioen Pina Bauschek. Abiapuntu hori hartuta, emakume batek bizirauteko egiten du dantza. Bere oinordekotza kulturala deitzen du bizitza ospatu eta dantzatzeko. Berarentzat handiegia den jaka bat, sokak eta oihalak, arbasoetatik jasotako objektuez baliatuta irauteko dantza bat abiatzen du, instintuz egindakoa, gorputzak oroitzen dituen mugimenduez. Hildakoei eskainitako dantza bat, desagertutakoen memoria bizi dadin egindako dantza euforikoa. Otsailaren 7tik otsailaren 8ra Saint Louis gelan ikusgai!\nANTZEZLEAK: Corine Cella, Marine Dubois, Javier Barandiaran, Ander Fernandez\nKOREOGRAFIA ZUZENDARIA: Fanny Soriano\nDRAMATURGIA: Oier Guillan\nKorner 2019 jaialdiaren barruan hainbat ekitaldi egongo dira asteburuan. Derbitik harago, futbolak presentzia handia du Euskadin aspalditik, eta klub ezberdinak elementu garrantzitsuak dira euskal nortasuna definitzerako orduan. Zer isla du honek guztiak euskal kulturan eta horren sortzaileetan?\nKoldo Almandoz zinema zuzendariak, Gari abeslari eta musikariak eta Ana Malagón Zalduaidazleak horri buruz hitz egingo dute Juan Luis Zabala kazetari eta idazleak moderatutako solasaldian. Otsailak 7, osteguna, San Jeronimo Aretoan, 19:30ean.\nBILBO: Nøgen + McOnak\nKontzertu on batekin asteburuak beti dira ederragoak. Horregatik, ez zenuke galdu behar ostegunean, hilak 7, Kafe Antzokian egongo den zuzeneko bikaina. Nøgen talde donostiarraren lan laburrak Lys izandako arrakastak abesti berrien gogoz utzi ditu entzuleak. 2018ko urrian argitaratu zuten euren lehen lan luzea Liv Til Døden izenpean. Disko honek taldearen bilakaera islatzen du, hastapenetako estilo pop-folka garatu eta gehiago definitzen baitu. Haiekin batera izango dira McOnak taldeko musikariak. 22:00etatik aurrera!\nDONOSTIA: "Nire, zure, gure Verdini: 25 urte"\nDesgaitua, desgaitasuna duena, beharrizan bereziak dituena, bestelako gaitasunak dituena edo bestelakotasun funtzionala duena: horra azken hogeita bost urteotan erabili izan diren terminoak desgaitasunaren fenomenoaz aritzean. Inurritxo batek bezala, Verdini Dantza Taldeak ikuskizun asko sortu ditu, eta elkarlanak, jarduerak, emankizunak eta ekitaldiak egin ditu mende laurden batean, kolektibo hori balioesteko eta aurreiritziak deuseztatzeko. Ospatzeko eguna da gaurkoa, 25 urte beteta; emanaldia igandean izango da, 19:30ean, Victoria Eugenia Antzokian. Verdini taldea gertutik ezagutu nahi baduzu, ez galdu duela urte batzuk egin genien elkarrizketa!\nIRUÑEA: Koruko Heras & Iban Zaldua: "Sekula kontatu behar ez nizkizun gauzak"\nIrakurraldi honek Iban Zalduaren Sekula kontatu behar ez nizkizun gauzak liburuko zenbait ipuin hartzen ditu oinarritzat. Horietatik abiatuz, Koruko Herasek zenbait musika-pieza aukeratu eta interpretatuko ditu, irakurraldian zehar tartekatuko direnak.\nHelburua xumea da: fikzioak, arteak kontatu dezakeen horretara hurbilpen bat proposatzea, hitza eta musika uztartuz, Milan Kunderak zioen hura gogoan hartuz, nolabait "musika literatura baino are urrunago joan daitekeela, gai baita barne munduko mugimendu sekretuenak antzemateko, hitzarentzat ezin iritsizkoak direnak".\nDena den, ez egin kasu gehiegirik laburpen honi: William Faulknerrek aldarrikatu bezala, "idazle bat egia esateko intrintsekoki ezgauza da; horregatik idazten duenari fikzio deitzen diogu". Ostiralean, hilak 8, 20:00etan, Kondestable Civivox-an.


GOLEGILE EZEZAGUNAREN ARRASTOA || SOCCER442 || el juego del futbol\nLouis II zaharrean aurkariaren atea hamaika aldiz zulatu ondoren, Monakoko zaleen artean ez dago haren parekorik. Urte erdia ematen du han, bestea Argentinan. Eta Montecarlon azaltzen den bakoitzean “Deliooo, Deliooo” oihu egiten dio jendeak. Golegile handia izan zenean bezala. Frantziako ligaren historian gol gehien egin duen futbolaria da: Leo Messik Ligan bezala, Gerd Mullerrek Bundesligan, Silvio Piolak Italian eta Alan Shearerrek Ingalaterran bezalaxe… Baina Delio Onnis jokatzen ikusita, beste xarma bat dauka, bere apaltasunean: le renard des surfaces.\nHark zabaldu zuen golaren bide oparoa. Haren arrastoa jarraitu dute Monakotik igaro diren beste golegile handiek: Ramon Diaz herrikideak, Mark Hateley, George Weah, Jurgen Klinsmann, Sonny Anderson, Viktor Ikpeba, Thierry Henry, David Trezeguet, Kylian Mbappe, Radamel Falcao edo Wissam Ben Yedder, egungo golegile nagusiak.\nWeah Europara ekarri zuen taldea da Monako. Arsene Wenger zen entrenatzailea, eta Afrikan duen lagun sareak haren berri eman zion. Ikur handiak zeuden garai hartan Monakon: Jean-Luc Ettori, Frantziako selekzioko atezaina Espainiako Mundialean, edo Claude Puel, erdilari hilezkorra. 1992an Errekopako finalera iritsi ziren Wengerrekin; 2004an Europako Kopako azken koxkara, Didier Deschamps gidari zutela.\nZurigorriak joko dotorearen paradigma izan dira beti: Glenn Hoddle, Vincenzo Scifo, Yuri Djorkaeff, Marcelo Gallardo, James Rodriguez, Joao Moutinho, Bernardo Silva… Haztegi emankorra ere badira, besteek ikusten ez dituzten harribitxiak erakartzeko gaitasunari esker: Emmanuel Petit, Henry, Trezeguet eta Mbappe Munduko txapeldunak handik atera ziren. Lilian Thuram han zaildu zen, Ludovic Giuly ere bai, eta gure futbolari kuttuna izan den erasoko erdilaria ere bai: Ali Benarbia aljeriarra.\nAzken boladan atzerriko jabeak ugaldu dira Frantziako ligan. Monako ez da salbuespena. Errusiako kapitalak hartu du eskuartean, Jean-Louis Campora presidente mitikoaren garaiak albo batean utzita. Campora presidentea, Gerard Banide entrenatzailea, Louis II zaharraren garaiko bizipen ahaztezinak.\nEgun batean Bigarren mailara jaitsi eta jabe berriek Lucas Ocampos hartu zuten River Platetik, Monako gorengo mailara eramateko. 11 milioi euro ordaindu zituen Bigarren mailako taldeak Argentinako izar gaztea fitxatzeko. Delio Onnisen garaiko ohituretatik oso urrun zegoen kluba.\nTaldea berpiztu zen. Azken urteetan Europara itzuli da. Liga irabazi zuten Bernardo Silva, Mbappe, Falcaorekin, eta dirutza ordaintzen jarraitu dute goi mailako aurrelariak fitxatzeko: Wissam Ben Yedder buru dela.\nDenbora azkar igaro da Monakon. Gazteak zailtzeko ohituri eutsi diote, etorkizun handikoak, negozioa lehenetsiz: futbolariak hazi eta saldu. Aurkarientzat talde arriskutsua da, bere ezegonkortasunean. Zirt edo zart. Ez dira erdibidean geratuko. Caio Henrique, Tchouameni, Diop, Gelson Martins, Golovin, Volland, Ben Yedder eta enparauek Shakhtar Donetsken aurka erakutsi zuten UCLeko azken kanporaketan mutur batetik bestera igarotzeko gaitasuna dutela. Erasoan zitalak, baina defentsa lanean ahulak, denboraldi hasiera honetan. Nico Kovac entrenatzaileak ez dio neurria hartu taldeari. Joan zen denboraldian multzo sendoa eraiki zuen, eta orduko bidera itzuli nahian dabil.\nDelioren arrastoari jarraitzen dio taldeak: gol gosez. Monakon gola iristen den bakoitzean harekin gogoratzen gara: Delio Onnis handiarekin. Handia, bere apaltasunean.


Udalerri euskaldunetako gaztetxoentzat udalekuak antolatu dituzte | Gizartea | Berria\nUdalerri euskaldunetako gaztetxoentzat udalekuak antolatu dituzte\nEuskara indizea %70etik gorakoa duten udalerrietako 15-18 urteko gaztetxoek eman dezakete izena. Uemak antolatu du udalekua, eta Zestoan egingo dute. Gazte horiek "eragile aktibo" bihurtzea nahi dute.\nUdalerri euskaldunetako gaztetxoak elkarrekin udaleku batzuetan biltzeko proposamena egin du Uema Udalerri Euskaldunen Mankomunitateak. Hezkuntzan ari dira pausoak ematen azken urteetan, arnasguneei buruzko hezkuntza proiektuarekin, eta hezkuntza arautuaren mugetatik kanpo ere hasi nahi dute.\nEgitasmo pilotua da aurkeztutakoa, Josu Labaka Uemako lehendakariaren esanetan. Eusko Jaurlaritzaren laguntzaz antolatu dute. Udalerri euskaldunetako 15-18 urteko gaztetxoentzat prestatu dute udalekua; helburua da gaztetxo horiek “euskararen inguruan sentsibilizatzea, kontzientziatzea eta eragile aktibo bihurtzea”. Salto leloa dute udalekuek. “Helburua da euskaraz bizi diren gazteek inertziatik kontzientziarako saltoa ematea eta horrekin efektu biderkatzailea lortzea”.\nMiren Dobaran Eusko Jaurlaritzako Hizkuntza Politikarako sailburuordeak aurkezpenean nabarmendu du arnasguneetako gazteek "indar handia" dutela arlo soziolinguistikoan, eta hor eragin behar dela.\nZestoan egingo dute egonaldia, Gipuzkoan, uztailaren 10etik 17ra. Sastarrain aterpetxea izango dute egoitza.\nIzena emateko, Uemara bertara jo behar da. Udalerri euskaldunetako gaztetxoentzat da udalekua; alegia, euskaldunen indizea %70etik gorakoa duten udalerrientzat —Uemako kide izan zein ez—.


Zortea nola neurtu\nZortea zehaztasunez neurtzea, edo, hobeto esanda, epe laburrean erruleta aukeren hutsuneak aurreikusten saiatzea utopia hutsa da, hala ere, biratze kopurua handitzen den neurrian, estatistikei esker, iragarpenak gero eta hurbilagoak izaten hasten dira. zehaztu gure zortea edo ezbeharra erruletan aukera apustuan, benetan neurgarriak dira.\nHutsuneak neurtzeko modu posible bat ► atalean deskribatutakoa da mezu hau, Marigny koefiziente ospetsuaren berri ematen dizudanean.\nHala ere, Marigny koefizienteak mugak ditu, aukera kontrajarrietan eta ekipobarragarrietan soilik oinarritzen baita, hau da, zeroaren presentzia kontuan hartu gabe, zoritxarrez ebaluazio errore larria baita.\nIzan ere, adibidez, erruletan 40.000 biraka kontuan hartzen baditugu, Marignyren arabera, gure gehieneko zortea (jokatutako biren erro karratuaren 5 aldiz berdina) 1.000 unitate irabazitakoa izango da, baina pena 40.000 birak 1.081 aldiz zero topatuko ditugu, beraz, erruletako apustuekin gorrian edo beltzean masa bikoitzean (apustu laua) 38.000 / 40.000 biratan iritsi zarenez, zero dela eta matematikoki ezinezkoa da unitate bakarra irabaztea!\nMuga hori, ordea, askoz ere handiagoa da zenbaki bakarraren aldeko apustuak kontuan hartzen baditugu, kasu honetan, hain zuzen ere, beti masa berdina (apustu laua) helburu hartuta, 200.000 biratik gora ere biziraun dezakegu!\nAurreko irudiaren simulazioa software bot-arekin lortu zen ► Roulette Bias Sniper, 215.000 biraka apustu lauak jokatu ondoren ikus dezakezun moduan, oraindik ere 2 zenbaki irabazle izango liratekeen 30 zenbaki bakarrak irabazten dituzten 1.000 zenbaki daude, beraz XNUMX unitate baino gehiago! Baina hau beste mezu batean sakonago aztertuko dugun gaia da.\nHutsuneak neurtzeko beste metodo bat, baina aurrekoa baino askoz ere zehatzagoa, ► da Ikaslearen t banaketa, berehala ilustratuko dizudana.\nMetodo honen lehen zutabea hutsuneen neurketa-unitatea da Desbiderapen estandarra (mXNUMX).\nDesbideratze estandarra produktuaren erro karratuaren parekoa da aldeko probabilitateak (p) eta kontrako probabilitateak (q) gertakari kopuru osoaren (n) kopurua.\nadibidez, daukagun 1.369 erruleta biraka kontuan hartzen baditugu\nMendeko bigarren zutabea t ikaslea è batez bestekoa gertaera (m), gertaera kopuruaren (n) produktuaren eta aldeko probabilitatearen berdina.\nm = n * or\nberriro ere goiko 1.369 birekin lotuta, zenbaki bakarra kontuan hartzen badugu, honako hauek ditugu:\nBi balio horiek, batez bestekoa (m) eta batez besteko desbideratze karratua (metro karratua), balio estatistiko absolutua dute, edozein tarte neurketa unitate berera murriztea ahalbidetzen dutelako, gertatzen den gertaera edozein dela ere.\nMurrizketa garrantzitsu hori hain zuzen ere lortzen da ikaslea, hau da, desbiderapena (U aldeko gertaeren eta batez bestekoaren arteko aldea bezala) eta batez besteko desbideratze karratuaren arteko erlazioa.\nBeraz, hau dugu:\nt = (U - m) / m²\nBerriro ere erruleta baten 1.369 jaurtiketa hipotetikoekin lotuta, adibidez 13 zenbakia hemeretzi aldiz ateratzen bada, hori dugu\n+ Edo - ikurrak hiperfrekuentzia edo hipofrekuentzia adierazten du.\nKoefizientea t ikaslea beraz, oso erabilgarria da sarean ere aurki daitezkeen taula estatistikoak daudelako, adierazten dutenak zehazki zenbait balio gainditzeko probabilitate ehunekoa t.\nNormalean suposatzen da gehieneko muga del t ikaslea berdina da 4Hori da hori gainditzeko probabilitatea ia hutsa dela adostu den muga estatistikoa.\nMarignyren 2 akatsak\nZer argitu zuen t ikaslea eta nola kalkulatzen den, berehala esaten dizut neurtzeko metodo hau Marigny koefizientea baino egokiagoa dela, izan ere, sortzen dituen emaitzetan zerga (zero) ere hartzen du kontuan.\nMarignyren akats handi bat izan zen pentsatzeak aukera 3 aldea edo handiagoa izatera derrigorrez itzuli behar zela pentsatzea, beraz, hutsunea berehala itzultzea helburu zuela iradoki zuen.\nMarignyren lehen akatsa ez zen zeroa kontuan hartzea, zeren hutsunea itzuli behar dela erabat egia bada, egia da berdin inork ezin duela a priori ezarri hutsune hori zenbat kolpetan gertatu behar den.\nAukeren bat, adibidez, 4. hutsunea lortzen bada (Marigny koefiziente oso altua maximoa 5 denez), nork ziurtatu dezake ehunka buelta iraungo duen gorriaren eta beltzaren arteko txandakatze fasea ezin dela hasi?\nEz dago gaizki, norbaitek pentsatuko du, txandakatze faseetan ez duzu irabazten baina galtzen ere ez ... baina ez, edonola ere zeroa bere itxaropenaren arabera aterako delako, aldez aurretik lor genezakeen abantaila guztia higatuz. hutsunea oreka naturalerantz itzultzen denean.\nMarignyren bigarren akatsik larriena: hainbat egunetan eta erruleta desberdinetatik jasotako birak iraunkortasun bakartzat hartzea ("iraunkortasun pertsonala" ere deitua).\nEnpirikoki probatu nuen kontzeptu liluragarri hau eta simulatutako milioika biraketa egin ondoren ondorio honetara iritsi nintzen: fidagarritasun estatistiko konkretuaren helburuetarako, erruletaren hutsuneak neurtu behar dira beraiek sortu zituen sorgailu berari erreferentzia egiten dioten serie batzuetan. etenik gabeko abiarazte sortan.\nBeste modu batera esanda, 1.000 biraren analisia fidagarria izan dadin nahi badugu, 1.000 biraka erregistratu behar ditugu etengabe erruleta berean eta ez adibidez, egun desberdinetan eta erruleta desberdinetatik hartutako 10 birako 100 tarte.\nGogoan izan beti etorkizunean kontzeptu hau, oso garrantzitsua delako eta, jakina, ez baita aplikatzen erruletaren alborapena bilatzen ari garenean, kasu honetan datu guztien batura adierazgarria izango baita, hain zuzen ere. akatsa edo ez, baina hau ere dagoeneko ► batean jorratutako gaia da beste mezu bat.\nt-Luck Algoritmoa (teoria)\nIkus dezagun software berria zein hipotesi estatistikotan oinarritu dudan t-Zortearen algoritmoa.\nAzter dezagun berriro goiko taula:\nJakinarazitako datuetan oinarrituta, adibidez, gorriak balio bat lortzen badu t ikaslea 3,00ren berdina da balio hori 3,50era iristeko probabilitatea% 0,02 besterik ez dela!\nErrealitatean, ordea, ez da horrela, agian gure buruari egin beharko geniokeen galdera hau da: behin aukera t = 3,00ra iristen denean zenbat aldiz iristen da t = 3,50era? Oraindik ez dut egiaztapen hau egin, baina ez du luze joko eta iruditzen zait goiko taula honela zuzenago irakurri beharko litzatekeela: 1.000 birako tarte kopuru mugagabe batean t = 3,00 balioa izango dutenak egongo dira % 0,13% 4 baino handiagoa ez den zatirik egongo ez den bitartean.\nHala ere, hipotesi iradokitzailea fidagarria dela esan nahi dut, t = 2,50 duen zatiak t = 3,00 kasuen% 0,13an bakarrik gainditu dezakeela. t-Zortearen algoritmoa logika jakin baten gainean, bai Marigny koefizientea bai t ikaslea, muturreko balioak lortzen dituztenean, hain zuzen ere, aukera jakin baten joera oso indartsua irudikatzen dute, lehen ikusi dugun moduan, nork daki zenbat ehunka biraren ondoren itzul litekeen, zerga ordaindutako leihatilan ordaintzen jarraitzen dugun bitartean. zerora.\nOrain arte jakinarazitakoa berresteko, bi grafiko hauek proposatzen ditut, biek balioarekin lotuta aztertutako 1.000 birak aipatuz t ikaslea (lehen grafikoa) eta aukera gorriaren hutsunearen joera.\nIkus dezakezunez, lehenengo grafikoak berretsi egiten du behin t = balioa lortzen dela -2,5 200 buelta inguru eman ondoren (beraz, gorriaren hipofrekuentzia baten aurrean gaude, hau da, beltza beste askotan atera da) t ikaslea gorantz hasten da, aukera gorria pixkanaka maiztasuna berregiten hasten dela kontrako aukera beltzaren aldean.\nIgoera, ordea, ez da bat-batekoa, baina ikusten dugu oreka (balioa t ikaslea zero (gertu) ia 1.000 biraketa lortzen ditu, beraz 800 buelta inguru jokatzen ditugu, horietan 800/37 = 22 zero edertasuna ordaintzen dugu eta, hain zuzen ere, bigarren grafikoan ikus daitekeen bezala zero dela eta hasi zen jokalariaren diru hipotetikoa 200 biraketa egin ondoren (bigarren grafikoan esku-dirutan / hutsunearen balioa), 45 jaurtiketa ixten ditu irabazitako pieza batzuekin, hutsunea ixteak dakarren abantaila gehiena zeroak jan duelako.\nZein izango litzateke jokalariarentzako estrategia egokiena kasu honetan? T = -2,5-rekin jolasten hastea izango zen (204 biratzean) eta gelditu irabazien zati batzuk (246 biratzean) balioarekin lortu bezain laster t ikaslea -2,00ra igo zen eta horrela 3 mozkin irabazi zituen. Gutxi dirudi? Aipatutako jokalariak 3 pieza irabaziko zituen 42 biratan, hau da, Roiren% 7!\nGuzti honetatik dator gurea Lehenengo araua: hasi apustua denean t ikaslea +/- 2,5 balioa lortzen du eta etekina lortu bezain laster gelditzen da.\nMendeko bigarren zutabea t-Zortearen algoritmoa -ren balio hori bilatzea da t ikaslea 2,5 ez gorriari erreferentzia egiten zaion grafikoan goiko grafikoan bezala hutsune handietan sartzen diren aukeretan, baizik eta joera egonkorragoa duten aukerak, besteak baino leunagoak eta terminoarekin izena aldatu dudana. Erdi Joerak.\nBaina aukera horiek hutsune handirik ez badute, nola lortzen dute balioa t ikaslea 2,5?\nHona hemen berehala esan nahi dudanaren adibide bat Erdi Joerak.\nGoiko bi grafikoek aukera gorria aipatzen dute beti, oraingoan 100 biratan simulatuta.\nLehenengo grafikoari erreparatuz gero, balioa dela ohartuko zara t ikaslea nahikoa geratzen da egonkorrahau da +1 eta -1,5 artean praktikan, lehenengo grafikoan balio hori 0tik hasi zen, gero +1era igo zen, gero -1,5era jaitsi zen eta azkenean +1era itzuli zen.\nOrain arte ezer arrarorik ez, baina balioa kontatzen badugu t ikaslea ren arabera gutxieneko eta gehieneko balioak iritsita +1 (max) -tik -1,5 (min) -ra jaitsi beharko dugu, beraz, bat egon da desbideraketa gutxienez eta + 1 / -1,5 edo 2,5 puntu arteko balioaren artean!\nHemen aurkitu dugu gure erreferentziazko balioa 2,5 eta, beraz, grafikoaren 20 biraren inguruan 2,5eko hutsunea sortu denean eta Gorrian arreta jartzen hasten garenean (-1,5ean hipofrekuentzia egoeran gaudelako) hona hemen patua ( eta estatistikak) saritzen gaitu, hain zuzen ere t ikaslea = +1 15 unitate irabaziko genituzke 80 bira baino gutxiagotan!\nJakina, goiko 1. arauan oinarrituta lehenengo irabazien ondoren geldituko ginateke, hala ere, adibide honekin espero dut Erdi Joeraren kontzeptua eta nola zenbatu t ikaslea topatutako gutxieneko eta gehieneko balioen arteko aldean oinarrituz.\nt-Luck algoritmoa (softwarea)\nOrain arte guztiak argi? Ados, ez kezkatu, softwareak kalkulu horiek guztiak egingo ditu t-Zortearen algoritmoa, jokalariak zenbakiak sartu ahala atera beharko ditu eta, seguru asko, masa berdinagatik (apustu laua) soilik egin beharko du apustua Softwareak adierazten duenean.\nAktibatu ondoren t-Zortearen algoritmoa aurkitzen dakizun kodearekin, ireki joko-mahai bat eta hasi kaleratu diren zenbakiak idazten, horretarako 0tik 36ra bitarteko zutabe zentraleko botoietako bat sakatu besterik ez duzu.\nZenbaki batean klik egiten duzunean, beheko ezkerreko (Azkena) koadroan ere agertzen da gure erreferentzia gisa.\nKontuz zenbakiak erregistratzerakoan, zenbaki bat gaizki sartzen baduzu ez baitago konpontzeko modurik eta logotipoan klik egin behar duzu ThatsLuck beheko eskuinean, funtsean, saioa berrezartzen da eta gero berriro hasi beharko duzu.\nPraktikan ez dago beste ezer egiterik, ikusiko duzun bezala, hauek kontrolatzeko aukeretako bat:\n►Gorria / Beltza\n►Garai / bakoitia\n►Baxua / Alta\nurtean ikaslearen t-balioaren hutsunea sortzen du berehala t-Zortearen algoritmoa abisu bat aktibatzen da zein helburu apuntatu behar den adierazteko!\nGoiko irudian ikus dezakezun bezala, kasu honetan lehenengo seigarrenean (SES 1) apustua egiten saiatzea adierazten da, eskuineko bi zutabeetan (hau da, Maiztasuna aukera desberdinen irteera), ez da sestina maizena (hau da, SES 2), ezta gutxiena ere (SES 3 eta SES 6 ez da inoiz kaleratu).\n1 eta 6 arteko zenbaki bat atera beharko balitz, ikaslearen balioa 2,5 azpitik jaitsiko da eta orduan abisua desagertu egingo da, argi eta garbi apustua egiten ez duzun abisua eman arte eta zenbaki sarituak beraien arabera erregistratu kaleratze ordena kronologikoa.\nJakina, aldi berean aukera gehiago apustea ere gertatuko da eta, kasu honetan, apustu egiteko aukeren artean balio txikiko unitate batzuk ere apustuko saia zaitezke, beheko irudian egin nuen bezala. bertan COL 1 zeharkatu nuen SES 2-rekin eta, beraz, 7 eta 10 zenbaki arrunten aldeko apustua ere egin nuen.\nProiektuaren azterketa sakona egin izana espero dut t-Zortearen algoritmoa, Nire gomendioak nahiko sinpleak dira: inoiz ez igo zure apustua eta ezarri hasieratik zenbat unitate irabazi behar duzun gelditu aurretik (Stopwin), 10ean jartzea gomendatzen dudan balioa; orduan, noski, egin ezazu nahi duzuna, beti bezain garrantzitsua da. dibertigarria bankuaren kontura!\nFitxategia deskargatzea\tt-Algo.zip - 1 MB\n8 Barajasko BJ Boss\nEgin klik inguruan


Antsietatea eta hiesa dira osasunari buruzko webguneetan gehien lantzen diren gaiak, Universitat Oberta de Catalunyaren ikerketa baten arabera. | Consumer\nAntsietatea eta hiesa dira osasunari buruzko webguneetan gehien lantzen diren gaiak, Universitat Oberta de Catalunyaren ikerketa baten arabera.\nSarean osasun-informazioa bilatzea bideojokoetan aritzea edo lana bilatzea bezalako jardueren gainetik dago.\nAntsietatea eta hiesa dira osasunari buruzko web orrietan gehien lantzen diren gaiak, eta gaixotasun kardiobaskularrei buruzko informazio gutxi dago, Universitat Oberta de Catalunyako (UOC) PSINET (Osasunaren Psikologia eta Internet) ikerketa-taldeak egindako ikerketa baten arabera.\n“Osasuna eta Internet: edukiaren bilaketa, gaia eta kalitatea” izeneko azterlanak nabarmendu duenez, sarean osasun-informazioa bilatzea sareko bideojokoetan aritzea, lana bilatzea, etxetik lan egitea edo “online” ikastaroetan parte hartzea bezalako jardueren gainetik dago.\nEra berean, lan horrek adierazten du inkestatutako hamar pertsonatik lauk ohitzen direla kezkatzen dutenari buruzko informazioa ematera, medikuarekin hitzordua izan aurretik, baina %4,3k bakarrik galdetzen die medikuari edo beste osasun-langile batzuei non lortu Interneten tratatzen dituzten arazoei buruzko informazioa.\nIldo beretik, elkarrizketatutako lau pertsonatik hiruk ez dute inoiz hitz egiten beren medikuarekin edo beste osasun-langile batzuekin Sarean aurkitzen duten informazioari buruz, eta %40k konfiantza izango luke informazio horretan, nahiz eta bere medikuaren aholkuei edo jarraibideei kontrajarrita egon.\nOsasun-erabiltzaileek Interneten dituzten eragozpen nagusiei dagokienez, azterlanak adierazten du informazioa eskuratzeko zailtasunak dituztela, ugari eta heterogeneoak direlako, aurkitutako informazioa ulertzeko arazoak daudelako, lineako zerbitzuen erregulaziorik ez dagoelako, zerbitzuak eskaintzen dituen erakundeari betetzeko lege-estaldurarik ez dagoelako eta informazioaren baliotasun-maila baloratzeko zailtasunak dituztelako.\nAzkenik, PSINETeko adituek zenbait adierazle proposatzen dituzte, osasun-webguneen edukiaren kalitatea, hala nola edukien eguneratzea, egiazkotasuna, zintzotasuna (informazioa eta helburua bat etortzea, bai eta webgunearen autorearen eta haren egiaztagiri pertsonal eta profesionalen aurkezpena ere), konfiantza, hizkuntza eta giza faktorea ezartzeko.


Donostia dela etaAldatu\nJoxe Austin Arrieta, Donostiako Parte Zaharrekoa?Aldatu\nJokatuko nuke Joxe Austin Arrieta Donostiako Parte Zaharrekoa dela, baina ez dut hori argi eta garbi dioen iturririk aurkitu. Hangoa dela baldin badakizu, sartu auzotar ospetsuen artean, mesedez. --Xabier Armendaritz\n2012-05-16, 18:24 (Eguzk.)\nDonostiako arraunaren inguruko lan bikainaAldatu\n«2007ko Kontxako Bandera»Aldatu\nAupa, Mikel. Artikulu horretan aldaketa hau egin du erabiltzaile anonimo batek, eta zalantza sortu zait, zuzena ote den. Andoni Peña garai haren inguruan Orioko arraunlaria bazela egiaztatu dut (http://www.todoremo.com/foro/index.php?topic=665.0), baina ez dakit egun hartan haiekin lehiatu ote zen. Ea egiaztatzerik duzun... --Xabier Armendaritz\n2015-03-05, 17:26 (UTC)\nDonostiako traineru kapitainen argazkiakAldatu


Herriko udalekuetan parte hartzeko izen emate epea zabalik dago | El Diario Vasco\nBajo-debaHerriko udalekuetan parte hartzeko izen emate epea zabalik dago\nHerriko udalekuetan parte hartzeko izen emate epea zabalik dago\nAurreko urteko San Fermin eguna ospatzen. / A. Z.\nAMAGOIA ZABALA MENDARO. Martes, 16 abril 2019, 00:15\nDagoeneko abian da udal udalekuetan parte hartzeko izen-ematea. Aurten ere, Udalak uda garaiko udalekuak martxan jarriko ditu eta datorren apirilak 26ra arte izena emateko epea zabalik izango da.\nIkastolan informazio orriak banatu dira eta izena ematea nahi dutenek, bertan agertzen den fitxa bete beharko dute ordainketaren agiriarekin batera eta ondoren udaletxean aurkeztu. Hiru txanda desberdin aukeratu daiteke, bata ekainaren 24tik uztailaren 5era, beste bat uztailaren 8tik uztailaren 19 eta hirugarren bat, aurreko bi txandak elkartuta, hau da, ekainaren 24tik uztailaren 19ra arte. Epe motzeko txandak 70 euro izango dira eta osoa, 120 euro. Famili ugarien kasuan, txanda berdineko kasuan hirugarren, umeari 25 euroko deskontua egingo zaio eta herrian erroldatuta ez dauden umeak, txanda motzarengatik 90 euro ordaindu beharko ditu eta osoarengatik, 180 euro.\nUdaleku hauen helburua, jolas eta beste jardueren bidez, herriko haurrei euskaraz aisialdiaz ongi pasatzeko aukera ematea da, modu aktibo, parte hartzaile, sortzaile, lagunarte eta osasungarrian.\nUrtero izaten du arrakasta handia eta asko dira izena ematen duten haurrak. Hala eta guztiz ere, 63 haur izango dira gehienez eta behin ordainketa eginda ez da dirurik itzuliko, izan ere ez dute epez kanpoko izen-ematerik onartuko.


Herri Ondarea :: Iruerreka\nMape errekea Sollube azpitik dator. Jaio hor egiten da. Iruerreketan presea eginda dago, eta herrirako ur zati bat handik dator. Orain beste leku batzuetatik be badator, baina lehenengo handik baino ez etorren. Iruerreka juntetan diralako dauka holan izena: bata Sollubetik dator, bestea Mokolanda azpitik, eta bestea Zurbituaga mendietatik.


ZER ERAKUTSI DEN ELIZAZ KANPO\nZer nahi dute Eliza entzun edo sinhetsi nahi ez dutenek? Othe dute argi hobeagorik, nausi seguragorik? Detzagun ager sinheste-gabek handien daozkaten jakin zenbait. Ni sinhetsi nahiko ez nautenek, hek sinhets detzatela: Jainkotzat daozkate!\nZizeron hula mintzo da: Zein da jakin behar bezala egiten duena? Guziei urgulu eta zorokeria dariote. Ez dute berek egiten, erakusten dutena bertzei. Ikusiz hekien arinkeria eta guriopeak, errateko da hobe izanen zela deus ez balute ikhasi. Hazten dituzte jauira tzar oro, eta guzien nausi izan nahi dire.\nGauza ederrak erakusten ditugu, dio Epiteetek; bainan nork sinhesten ditu, nork egiten? Zein da jakinenen bizia? Ungi lo egitea, nahi denean jekitzea, jostatzea, aphaintzea, liburu tzar zenbait irakurtzea eta tzarragoko zenbaiten egitea, bere buruaz mintzarazteko xedez. Jainkoak daki nola dioan gainerako denbora edo ephea; beiratuko naiz gauean sartzetik. Mintzo dire zuhur eta prestuak bezala, eta jauira edo egintza itsusienak darraizkote. Ganbiatzeko dituzte hitzak edo egintzak. Ez ditezke ager gezurrez Erromano, eta utzi behar othe dire, hartzean prestu izena gaxtagin lanekin?\nBenedikto XIV gizon aitua zen, sinheste gabeko jakinen arabera ere; hark dio: nigarra jauzten zait ikusiz Franzia bethetzen izpiritu handi, sinhestea sobera zaiotenez edo sinhesteko beldur direnez, jakina denean sinhesteak egin dituela Franziako izpiritu zahar hautuenak. Ahalkea handi zaiote, trufa adimendu, ozarkeria argi! Lurra dute zeru, naturaleza Jainko, gaua egun. Omena nahi zuten ardietsi nola nahi; erasi dute, gaua nahasi, lazdura eman. Gauzen xehatze eta argitzea maite ez dutenek sinhetsi dituzte eta Jainkotzat hartu. Nola erakuspen errexak baitzituzten, oro zilhegi hiltze eta ebastez landan, lohikeria bandera, etzen eskas jende prozesionean.\nJainkoaren ondotik beldur gehiena sinheste-gabek eman behar dute: Jainkoa utzi duenak, laguna ukha dezake. Galianik erran du goraki: izpiritudun nausi-gabeak oro gogorrak ziren, etzuketen nihor jasan; dugun egin hek bezala. Jasanen ditugu behin buru herbelen makhurrak; saretarat eraman behar dire emeki, utziz azpikoei buruen altxatzeko astia.\nIstorioak galdetzen ditu egiaren bahiak, zion Voltairek. Hori on da Benediktinoentzat. Nik erakurtzaleak jostatu nahi ditut, erranez nahi dudan... Kafea behar du ene izpirituak, hark izertarazten du, eta xortak egortzen diotzatet Fransesei; egia guziak baino nahiago dituzte: bakhotxari eman behar zaio dioakonetik... ungi axola dut sinhets nazaten edo ez, baldin erakurtzen banaute!... Ez da beldur behar, bururat heldu denaren errateko... Thiriot aphezpikuaren Meza laguntzen hari ahal da, nik ez dut Mezarik laguntzen, ez entzuten... Nahi nuke anaia bakhotxak bere zakhuko eztenak sartzen baliotza Elizari, nihork ezagutu gabe... Ez duzue aski khar, ithotzen ditutzue indarrak. Iduri luke urrikari duzuela higuindu eta ehortzi behar duzuena. Zer gosta litzaitzueke haren lehertzea, jarriz lau lerrotan, eta gordez esku zaurtzalea? Emozue azken tiroa; eginazazue atsegin hori zahartzean... Gezurra on da, bidegaberik egiten ez duenean; ungia ekhartzen badu, berthute handiena da: Ardiets beraz berthute, erranez gezur, debru batek bezala; ez beldurrekin, ikharan, eta behin, bainan bethi eta burua gorarik.\nZer dire oro dakitzatelakoen erakuspenak, dio Rousseau aiphatuak sinheste nahi gabekoez? Plazetako enganatzaile batzuek dirurite, oihuz alde orotarat: zatozte ni ganat, ni naiz egiazko gizona. Batek dio ez dela gorphutzik, bertzeak oro gorphutz direla, ungia eta gaizkia bardin, oro asmu, oro amets. Otsoek bezala, elkhar iretsi nahi dute. Badakitzat hekien sinhesteak, mintzo dire ozarki, erakutsiz berek sinhesten ez dituztenak. Oro badakitzate hitzez, eskarnioz hari dire elkharri, eta hor bakharrik dire egian eta ados. Ozarrek jo behar dute, ahulek jasan. Lehen lehenak dire barraiatzeko lanetan, mokokari hautuak, bainan hekien mokokek sinhetsaraziko diote sinhesten ez duenari. Izpiritu eskasak eginarazten diote haro, eta harrabotsaren puntzoin heldu zaiote urgulua. Erakuspen lazgarriak dituzte: egiozue ihes. Deus ez dute berek sinhesten, eta nahi lukete guziek sinhestea hekien erranak. Khentzen diotzate nigarrei xuka-bideak, aberatsei jaiura tzarren gatheak, gaizkiak ez duke beldurrik, ez ungiak saririk, eta diote gizonen axkideak direla! Ez omen da egia nihoiz kaltekor, eta hori da enetzat bahi hoberena ez direla egiaz mintzo.\nHorra nola mintzo dire Elizaren kontra bandera altxatu dute izpiritu hautuak. Hoiek edo Eliza behar dire segitu; ez da hor harat-hunatik. Ez naiz mintzatu azken erregeren hertzeaz azken apheza urkhatu nahi zukenaz. Badut hura gabe aski, egiteko lege ukigarriena, beldur direnentzat oraino agurtzeko Eliza. Jainkoaren eta Elizaren manamenduak nahi ez dituztenek, behar dituzte bereak, eta huna zein sortzen diren hekien erregen erakuspen eta egintzetarik, ithurritik ura bezala:\nAtsegina adora zazu, halaber zure burua maite xoilki.\nArneguak eginen ditutzu, ixildu gabe huzkurki.\nIgande egunetan lan egizu, Mezarat joan gabe ederki.\nAita-amak utzatzu, bizi zaitezen hobeki.\nHitzez ala ezpataz zaurtzazu laguna ozarki.\nPailardiza eginen duzu gogoz ala obraz likhiski.\nBertzena ebatsiren duzu eta ez bihurturen zoroki.\nGezurra erranen duzu non nahi den trebeki.\nBertzen esposei bakerik utziko ez duzu, hori delakoan gaizki.\nHauzoko ontasunari egiozu ahal orduz asiki.\nGaizkien aithorrik eginen ez duzu, ez izanen urriki.\nKomunionerik eginen ez duzu, biziz bederen garbiki.\nEliza bertzela mintzo da. Behar dire maitatu Jainkoa eta laguna. Haurrek behar dituzte maitatu eta lagundu burasoak, burasoek ere ungi altxatu haurrak. Nausi eta muthilen artean badire aria onak. Buruzagiek behar dute ungi ibili, eman bakhotxari berea. Ez ditezke itsuak izan gidari. Gizon guziak anaia dire, aita bera dute. Ez dire bi izaritan ikusten egintzak. Gezurra bethi gaizki da. Etzaio zilhegi mintzari eder bati aphaintzea hauzi goibela egiaren soinekoz, ez agintzea egin dezaken baino gehiago, ez bi eskutarik hartzea. Bakhotxak behar ditu ezagutu bere eginbideak. Behar da hitzeko izan, hisia utzi bazterrerat, lana egin adirazi bezala, ez jakina argitu. Gaizkia etzaiote gehiago zilhegi handiei, xumei baino; ez detzakete soldadu egor gazteak zuzen kontra, ez sobera itxikaraz, ez herriak sakhailaraz nola nahi. Mirikuek jakin behar dute sendatzen, behar orduan lagunen argi galdetzen, erien ikusten behar orduz, ematen sendakailu ezagutuak behin, aski ezagutuak gero, eta azkenean, ezin bertzez, on egin dezaketenak. Ezin onhetsia da saltzea erremedio indarrez gabetuak, egortzea ere baxera handi gauza on gutiz betheak, galde sobraniatuen aitzakia bahi, helden eskasez egitea errenkura. Ez dezake lana gaizki egin aldebaterat hari denak; ez luzeki, egunka denak. Ez da gehiago galdetzerik gauza ezagutzen ez dutenei. Senhar-emaztek bihotz bat dute, elkhar bethi maite, elkhar laguntzen, bat bertzearen kontra deus ez elengatzen, betan othoitz egiten, ondorioa arthatzen, zeruko premu bezala, ezeztatu gabe Jainkoaren xedeak, haurrak galduz edo izartuz sortzean.\nElizaren etsaiek egin nahi dute ungia, dioakoten bezala. Ez dute nahi Elizaren nausitasunik, iduri Eliza gizon itsu edo ezpata gorri bat dela: Eliza Jainkoaren mihia, Jainkoaren hitza, egien bilduma urrezkoa! Ohore eta kontzientziaz mintzo dire: ohorezko dire burdinetan izan ez diren guziak, nahiz baden bortz pulit kanpo dagonik. Zer da bakhotxak egiten duen konzientzia? Elizaren hitzek badute Jainkoaren amarra: zer amarra dute gizonen ohore edo konzientzia direlakoek?


[eibar] Harpidedun berria, Maialen Odriozola, JSM bekakoa\nLar, Aza 30, 19:01:31, CET 2013\nAurreko mezua (harian): [eibar] Harpidedun berria, Maialen Odriozola, JSM bekakoa\nHurrengo mezua (harian): [eibar] Dmoz euskaraz?\nAi, hain euskara garbixan ez dakit onartuko zaittuegun! Bueno, denbora pixkat emongo dotzuegu eta baietz laster zumaiarrak kalian diharduen legez idaztia. Denbora pixkat.\nA ber! Zeinek jarri bihar dau afarimetrua/bazkarimetrua martxan?\nGatxena erabakitzia da, baina makina martxan bihar dogu.\nDate: Sat, 30 Nov 2013 14:58:53 +0100\nFrom: maialenodriozola a bildua gmail.com\nTo: eibartarrak a bildua postaria.com\nSubject: Re: [eibar] Harpidedun berria, Maialen Odriozola, JSM bekakoa\nKaixo eta mila esker!\nEz dakit nola ibiliko\nzareten denbora aldetik, baina bilera bat -edo tertulia bat- egin dezakegula\npentsatu dut, horrela nire helburuak eta asmoak azaltzen dizkizuet eta zuen\ninpresioak ere jaso ditzaket.\nZuen erantzunen zain geratzen naiz,\nP.D: Ondo pasa sanandresak!!!\n2013/11/30 leire narbaiza arizmendi <txargain a bildua gmail.com>\nOndo etorri, Maialen!\nUi, atzo Elenak esan zeban moduan kuien antzera sentiduko gara ;-) Baiña on egingo detsu hainbeste hurreratziak? Tira, ganorazko ikerketia egitteko gure afariren batera (egitten bada, behintzat) etorri biharko zara, ikusteko eibar.org-kuok benetan jatorrak garala, ez friki bihotz bakuak! Kontuan izan oin zu gutako bat zarana…\nMikel Iturria<iturri a bildua eibar.org> igorleak hau idatzi zuen (2013 azaroa 30 10:23):\nOngi etorri, Maialen.\nNahiko lan izango duzu blog komunitatea aztertzen. ;-)\nEa zer argazki ateratzen den.\nAt 08:15 30/11/2013, you wrote:\nZerrendakide berria daukagu, Maialen Odriozola, JSM beka jaso duena Eibar.org aztertzeko. Atzo saiatu zen izena ematen baina gaur arte ez naiz jarri mandoetan eta horra, beraz, bere aurkezpen mezua. Geroxeago, atzo bidaltzen saiatu zen beste bi mezu ere pasatuko dizkiot.\nOngi etorri Maialen, hemen parte hartzeko, hona idatzi ---> <mailto:eibartarrak a bildua postaria.com>eibartarrak a bildua postaria.com\nMaialen Odriozola Martija naiz, kazetaria eta zumaiarra. Eibarko Udalak, Udako Euskal Unibetsitatearen laguntzaz esleitutako Juan San Martin beka eman berri didate, <http://eibar.org>eibar.org atariaren inguruan aurkeztu nuen ikerketa-proposamen batengatik.\nProposamen horretan, blogek komunikatzeko tresna gisa duten balioan sakontzeko nahia agertu dut, zuen blog komunitatean oinarri hartuta. Horretaz gain, atariaren alderdi guztiak aztertzeko asmoa azaldu dut eta atal horiek Eibarrekin duten lotura zehaztea ere aurreikusi dut.\nJakinaren gainean egoteko bidaltzen dizuet mezu hau eta bide batez, nire burua aurkezteko. Gainera, litekeena da zuen lankidetza behar izatea zenbait momentutan. Beraz, garrantzitsua da niretzat zuen babesa izatea.\nBesterik gabe, ondo-ondo segi denok!


Udalak Urrategi bidea eremuko bi lursail saltzeko lizitazio prozesua abiatu du\nBerriak Udalak Urrategi bidea eremuko bi lursail saltzeko lizitazio prozesua abiatu du\n2016/03/09, Asteazkena - 11:39\nUdalak 32 Sektoreko Urrategi bidea eremuko bi lursail salmentan jarriko ditu, justu Zabale baserriaren atzekaldean kokaturiko lurrak, alegia. Astelehenean eginiko ezhoiko udalbatzak ekimena ontzat eman zuen lizitazio espedientea onartuz, aipatu lursailak salmentara atera ahal izateko. Gunea hirugarren sektorearen edo zerbitzuen erabilerarako bideratuko da.\nZehazki, Planeamenduko Arau Subsidiariotan Urrategi bidea 32 Sektoreko B1 eta B2 gisa identifikaturiko lurzatiak dira. Sailak hiritargaiak dira eta kalifikazio mistoa dute, bizitoki eta jarduera ekonomikoarena. B1 lursailak 4.298 m2-ko azalera du eta gehienezko okupazioa plantan 1.800 m2-koa izango da. B2k, berriz, 2.395 m2 ditu eta 300m2ko okupazioa du baimenduta, definituriko lankidetza sistemaren arabera.\nUdalak esleipenerako enkante prozedura erabiliko du. Oinarri gisa 759.521,46 euroko prezioa ezarri du bi lursailentzat. Halaber, esleipendunak ordaindu beharko ditu urbanizazio lanak, nahiz eta Udala arduratuko den lan horiek adjudikatzeaz.\nOhikoa den bezala, Udalak iragarkia bere webgunean eta Gipuzkoako Buletin Ofizialean argitaratuko du lursailak erosteko interesa dutenek euren proposamenak aurkeztu ditzaten iragarkia argitaratu eta 30 laneguneko epe barruan.


Swissbit banatzailea | Swissbit osagai elektronikoen banatzailea - Infinity-Electron.com\nBrosschhofen, Suitza, Suitzako Swissbit-ek DRAM modulu independentea eta Flash flasherako fabrikatzailea da Europan. Swissbit mundu mailako liderra da, Kalitatearen Memoriaren konponbideak hornitzen dituena Industria, Kapsulatutakoa, Telekomunikazioak, Militar, Automozioa eta Aeroespaziala. Swissbit-ek 2001. urtean Siemens Memory Products-en kudeaketa-erosketatik sortu zen eta memoria-industrian ezagutza eta esperientzia konbinatuak 18 urte baino gehiago ditu. Kalitate handiko, fidagarritasun, aparteko bezeroarentzako zerbitzua eta prezio lehiakorrak gure konpromisoa da, gure bezeroek eta bazkideek etengabeko hornikuntza eta produktuen konpromisoa eskaintzen dute iraganeko, egungo eta etorkizuneko eskakizunetarako.\nSwissbit-ek teknologia berritzaileak sortuko ditu etorkizuneko merkatuaren aukerak lortzeko, produkzioko eta garapenerako etxe-produktuen trebakuntza bikaina eginez. Swissbit-ek merkaturatze-ertza mantentzen du, mundu mailako kalitate handiko produktuen produktuak fabrikatzen jarraituz eta bezeroek balio handiko eta jabetza-kostu baxuko bezeroei eskaintzen dizkien prozesu eta prozedura eraginkorren bidez.\nSuitza eta Alemaniako I + G instalazioekin, Alemaniako produktua fabrikatu eta probatu da. Gailuez gain, Swissbit-ek irtenbide eta aukera integratuak eskaintzen ditu, besteak beste, bizitzan zehar softwarearen jarraipen-softwarea, SPD programazio pertsonalizatua, konformazio-estaldura eta jabedun bero-disipazio soluzioak. Teknologia berritzaileak, fabrikazio-talde esperimentalak eta test-prozesuen konbinazioak aukera ematen du Swissbit-ek bere bezeroei neurrira egindako konponbideak bilatzeko.\ndeskribapena: MEMORY CARD COMPACTFLASH 8GB SLC\ndeskribapena: MEM CARD MICROSDHC 4GB CLASS 10\ndeskribapena: MEM CARD SDHC 4GB CLASS 10 UHS1\ndeskribapena: IC FLASH 32G EMMC 153LFBGA\ndeskribapena: MEM CARD COMPACTFLASH 16GB SLC\ndeskribapena: MEM CARD SDHC 16GB CLASS 10 UHS1\ndeskribapena: MEM CARD COMPACTFLASH 8GB SLC\ndeskribapena: MEM CARD COMPACTFLASH 32GB MLC\ndeskribapena: MEM CARD SDHC 8GB CLASS 10 PSLC\ndeskribapena: MEM CARD COMPACTFLASH 8GB MLC\ndeskribapena: MEM CARD COMPACTFLASH 256GB MLC\ndeskribapena: MEM CARD MICROSDHC 4GB UHS SLC\ndeskribapena: IC FLASH 256G EMMC 153LFBGA\ndeskribapena: MEMORY CARD SD 1GB CLASS 6 SLC\ndeskribapena: MEM CARD MICROSD 8GB CLASS10 SLC\ndeskribapena: MEM CARD COMPACTFLASH 64GB SLC\ndeskribapena: MEMORY CARD CFAST 120GB MLC


Zinea.eus ataria kritikari bila dabil! • ZUZEU\nZinea.eus atarian urtebetez zinema-kritikari gisa jarduteko lehiaketa antolatu genuen iaz aurrenekoz. Parte-hartzaile guztien artean, epaimahaiak Uxue Arzelusen aldeko apustua egin zuen, eta urtebetez gurekin jardun du lanean. Lan bikaina egin du, eta elkarren arteko harremana ere primerakoa izan da. Baina urtebeteko hitzarmena amaitu da, eta kritikari berri bat bilatzeko garaia heldu da. Animatu!\nParte hartzeko asmoa izanez gero, aukeratu euskal film bat, edozein garaitakoa izan daiteke, eta, kritika egindakoan, guri bidali. Banan-banan jasotako kritika guztiak argitaratzen joango gara, eta epaimahaiaren baloraziorik onena lortzen duen lanak, aukera izango du urtebetez, astero, Zinea.eus atarian ordainpeko kritikak egiteko.\nParte hartzaileek euskal film bat hautatu eta haren inguruko kritika egin behar dute.\nLana info@zinea.eus atalera helarazi behar da maiatzaren 20a baino lehen (ostirala), egilearen izen-abizenak, adina, herria, maila-helbidea eta telefonoa jartzea ahaztu gabe.\nDeialdira aurkeztutako kritika guztiak Zinea.eus atarian argitaratuko ditugu lehenengoz eta, ondoren, Ganbara datutegian jarriko ditugu. Kritika bidaltzen duen hautagai orok bere lana argitaratzea onartzen du.\nKritikaria aukeratzeko, aditu talde baten iritzia izango dugu kontuan. Horrez gain, kritikek dituzten iruzkin positiboak ere kontuan izango ditugu, kritika gustuko zergatik duten azaltzen dutenak.\nIrabazleak urtebeteko konpromisoa hartuko du Zinea.eus atariko arduradunekin, eta deialdira aurkeztutako lanaren ezaugarri antzekoak dituen kritika osatu beharko du astero, asteazkenetan.\nbaldintzak, deialdia, euskal filma, Kritikak, kritikari berria, kritikaria, Kultura, lehiaketa, ordainpeko kritikak, Uxue Arzelus, zinea.eus, Zinea.eus ataria, zinema


Durangoko Azokarako Ipar Euskal Herriko 40 lan aurkeztu dituzte Baionan | Cultura | KAZETA\nDurangoko Azokarako Ipar Euskal Herriko 40 lan aurkeztu dituzte Baionan\nIpar Euskal Herritik Durangoko Azokan presentatuko diren berrogei lanen berri eman zuten azaroaren 26an Baionako Euskal Museoan egindako prentsaurrekoan. Euskal kulturaren erakusleihoaren 54. edizioa heldu den abenduaren 5etik 8ra eginen da Bizkaiko herrian.\nIdoia ERASO|30/11/2019|0 comentarios Actualizada:\nDurangoko Azokan parte hartuko duten eragile nahiz sortzaileak Baionako aurkezpenean. © Guillaume FAUVEAU\nEuskal Kultur Erakundeak, Gerediaga Elkarteak eta Ipar Euskal Herriko zenbait eragile nahiz sortzailek Durangoko Azokaren 54. ediziorako eramanak izanen diren lanen aurkezpena egin zuten Baionan, Naiz atariak jaso duenez. Bizkaiko herrian ezagutzera emanen diren disko eta liburuen %10a dira, hots, orotara 40 lan.\nEuskal Museoan egindako agerraldian Euskal Kultur Erakundeko zuzendari Pantxoa Etchegoinek Gerediagarekin elkarlana 2006an abiatu zela gogora ekarri zuen, Durangoko elkarteko Izaskun Ellakuriagak lankidetza «asko preziatzen» dutela gaineratu zuen bitartean. Azokako antolatzailearen erranetan, horrek lana errazten du, Ipar Euskal Herriko lanak bateratuta agertzen direlako. Izan ere, EKEren bitartez egiten dute hiru lurraldeetako argitaletxe, elkarte eta bestelako eragileek Bizkairako ibilbide administratiboa.\nOrotara 23 liburu, 3 disko-liburu eta 13 disko aurkeztuko dituzte hiru lurraldeetako sortzaile eta eragileek, eta horiei Seaskako egutegia gehitu behar zaie. Denak bederatzi erakusmahaitan atzeman ahalko dira. Sorkuntza horietan oinarrituta bederatzi ekitaldi izanen dira azokako lau egunetan zehar, lau aurkezpen, lau kontzertu eta proiekzio bat.\nEragile anitzen lanak atzemanen dira erakusmahaietan: Gatuzain, Ikas, Maiatz, Matahami, Zortziko, Elkar, Agorila, Lako16, Ipar orratza diskak, Uso Pop Moï Moï records eta ZTK. Hatsa eta Lilia elkarteen presentzia ere izanen da, Seaska ikastolen federazioarekin batera.\nArgitaletxe berria lehen aldiz joanen da Durangora. Duela bi urte sortu zen, xede argi batekin, ikasketak euskaraz egiten ari diren haurren buraso euskaldun berri edo frantsesdunak seme-alaben hezkuntza ibilbidean laguntzea. Horretarako haurrentzako liburu elebidunak argitaratzen ditu, eta Julie Mugicak Ipar Euskal Herrian dagoen behar bati erantzuten dioten lanak direla ziurtatu zuen. Gwenola Morizurrek idatzi eta Clemence Itssagak ilustratu `Aldo, musikari!-Aldo, musicien!´ obra aurkeztuko du.\nBere aldetik, nehoiz baino liburu gehiagorekin agertuko da Maiatz elkartea. Luzien Etxezaharreta editoreak «argi zuri batekin joanen gara» eta «Durangoko Azoka beharrezkoa den laguntza» dela gogora ekarri nahi izan zuen. Itxaro Bordaren ‘Kripton 85’, Ainara Maia Urrozen ‘Pepito maiteminaren txinparta’, Lander Zurutuza Sunsundegiren ‘Lezoko toponimia’, Piarres Aintzarten ‘Méditations navarraises’, Maiatz 68 eta 69 aldizkariak, Beñat Laxagueren ‘Euskara ikasten dut’, Atzi Mutiozabalen ‘Piztiak’ Gillom Irigoyenen ‘Garazin antzerki’, eta obra honen bigarren partea, Xebastian Ihidoyren eskutik izanen ditu eskuragai. Denen artean, Etxezaharretak duela bi urte zendu zen Mayi Peloten olerki, ipuin eta eleberrien bilduma nabarmendu nahi izan zuen.\nMota guztietako obrak aurkeztuko ditu ZTK argitaletxeak. Hitzak eta musika biltzen dituen ‘Zuek heben Euskal Herriko Atlas geopoetikoa II’-ren berritasuna azpimarratu du Paxkal Indo editoreak. Mixel Etxekopar, Patxi Laskarai, Jean Christian Hirigoyen eta Pierre Visslerren bigarren obra honek Ataun, Bilboko Zazpi kaleak, Izarra, Senpere, Gamarte, Arano eta Otxandioko «herrien poesia atxeman eta testu, argazki eta bideoaren bitartez» agertzen du. ‘Musiheska’ talde kolektiboa ere agertuko du, Lannemezango kartzelan Mixel Etxekopar animatzaile, presoekin grabaturiko obra. Jean Baptiste Orpustanek bere memoriak aurkeztuko ditu ‘Bidenabarr…’ izenburupean.\nIkas pedagogiak 60 urte bete dituen honetan, ‘Hala izan ala ez izan…’ lana nabarmendu zuten presentazioan. Bi diska eta liburuxka batez bitartez Euskal Herriko eta munduko 15 ipuin kontatzen dituzte, musikaz lagunduak, Jokin Irungarai eta Kattalin Salaberrik. Azken honek «xedea, ipuinen munduaren bitartez plazerra sortzea» dela adierazi du. Laure Monloubouren ‘Maider Gerezi tomatea’, Christine Naumann-Villeminen ‘Lapinbizitza’ eta Xantal Barneix-Elizagarairen ‘Basajauna’ liburuak ere eramenen ditu Bizkaiara.\nZortziko argitaletxeak Joseba Aurkenerena Barandiaranen ‘Izena eta izana’ eta Marikita Tambourinen ‘M.’ aurkeztuko ditu. Lehenak euskal izenei buruz «beti jakin nahi izan duzun eta nehoiz galdetzen ausartu ez zaren guzti-guztia» biltzen du. Bigarrena auto-fikzio gisara definitu zuen idazleak, «iragana eta oraina elkartzen dituena, oroitzapena berpizteko».\nEkoizpen etxeak lau lan prestatu ditu, eta horien artean ‘Mixu-Sustraiak’ diskoa nabarmentzen da, taldeko kantaria zen Patrick Mixelena "Mixu" zendu zenetik hamar urte egiten dituenean argitaratu obra, hain zuzen ere. Aldi berean, gogora ekarri zuen, Jean-Marc Beheretche taldeko kidea ekainean hil zela. Gurashow taldearen ‘Jostaldia’, Elgarrekin abesbatzaren ‘Chants basques’ eta Arin Luzien abesbatzak argitaratu ‘40 urte-omenaldi’ ere izanen dira salgai.\nElkar argitaletxearen Ipar Euskal Herriko sailak Daniel Landarten ‘Komediaz komedia- Lapurdin eta Baxenabarren (1945-1970)’ liburua aurkeztuko du, garai bateko euskal antzerkiaren tradizioaren azterketa. Musikari dagokionez, Pier Paul Berzaitzek eta Iparraldeko Orkestra Sinfonikoak elkarrekin grabatutako obra ere aurkeztu du.\nGatuzain, Lako16, Ipar orratza, Lilia\nGatuzainek, bere aldetik ‘Borroka! Abécédaire du Pays Basque insoumis’ saiakera proposatuko du, Mauvaise troupe egile «misteriotsuek» egina.\nLako 16ren eskutik Atto lamintxoaren obrak izanen dira salgai, Sugaar, Mari eta Olentzerorekin batera bizitako hiru abenturen liburuak aurkeztuko diru. Pierre Lafontek idatzi eta Nathalie Jaureguitok ilustratutako obrak.\nIpar orratza diskak Tristtan Mourguyren ‘Sargia’ aurkeztuko du, Moï Moï Recordsek Lumiren ‘Itzal zikinak’, azkenik, Uso Popek Unamaren ‘Iduzki xuria’ eta Orbelen ‘Hegan’.\nLilia elkarteak Junes Chuburu xiberotarra ‘Kantari’ emanik bere obra hedatuko du. Senpereko Hatsa elkarteak 120 euskal olerkarien obrak biltzen dituen ‘2019ko Hatsaren poesia’ plazaratuko du.\nAuto-ekoizpenak ere present izanen dira EKEren bitartekaritzaren laguntzaz, horien artean, Antton Larrandaburu eta Bitxiloreaken ‘Ibilbide terapeutikoa’ eta Bilakaren ‘Plazaz’.\nDurangoko Azokaren 54. edizioa ate joka


OinHerri taldea aurkeztu dute gaur Sutegin - Usurbil - Noaua.eus\nOinHerri taldea aurkeztu dute gaur Sutegin\nNoaua Aldizkaria 2021-06-09 21:09\nOinHerri taldea aurkeztu dute gaur Sutegin dozenaka herritar eta eragileren aurrean. OinHerri hezitzaile sare bat da, Usurbilen 2020an lanean hasi zena, eta orain, pandemiak arnas pixka bat hartu duenean, lehen urratsak emateko aukera izan dute.\nOinHerri Herri Hezitzailea egitasmoa martxan jarri zuten 2012an hainbat elkartek Euskal Herrian, haurren hezkuntza eta aisia beste modu batera bideratzeko asmoz. Teoria eta praktika uztartuz, herrigintzatik, benetako parte hartzea bultzatuz eta balio hezitzaileak hedatzeko helburuarekin, hainbat urrats eman dituzte azken aldian.\nMaite Goñi OinHerriko arduradunetako batek hartu du hitza lehenik Sutegin. Joxe Azurmendi, Porrotx eta beste hainbat pertsonak heziketa eskola eta etxetik kanpo ere egin beharreko zerbait dela ikusita, OinHerri sortu zuten 2012an. Taldea indartsu hasi zen, baina apurka-apurka indarra galdu zuen. 2020an, ordea, udaletxeetako atea jo, eta hogei bat Udalekin egitasmoa martxan jartzea lortu dute, taldean Usurbilgo Udalarekin, eta hala sortu da OinHerri Usurbilgo taldea.\nOinHerrik herriak hezitzeko leku bihurtu nahi ditu, eta pertsona guztiak hezitu eta hezitzaile izan daitezen lanean dihardute. Egun, Euskal Herriko 16 eragilek osatzen dute egitasmoa; Euskal Herriko hainbat txokotan sortutako hezkuntza ez formaleko eragileek, euskara elkarteek, kultur eragileek, eragile publikoek... Giza garapenerako jolasa eta sormena funtsezko tresnatzat dituen haurren kultura aitortzea dute helburu; haurrei benetan parte hartzeko eta erabakitzeko ahalmena ematea; eurek eraikitako aisia hezitzaile eta euskaldunaren bitartez aniztasunean, berdintasunean eta modu parekidean, ingurumen natural eta kulturala zaindu komunitate sarea eta auzolana indartzea; eta pertsonen arteko harreman osasuntsu, justu eta asegarriak jostea.\nTaldearen helburuak finkatuta, herrian eginiko lanak izan dituzte hizpide Zubietako Eskola Txikiko ordezkari batek, eta Ziortzaren beste ordezkari batek. Doluari buruzko lanketa egiten aritu dira bi taldeak, zein herriko beste hainbat eragile. Zubietako Eskola Txikian Pirritx, Porrotx eta Marimototsek Usurbili oparitutako zuhaitzaren harira, lanketa bat egin dute hiru saiotan doluaren gaia lantzeko. Heriotza zer den, inguruan zer sortzen duen eta horren aurrean izan daitezkeen sentimenduez jardun zuten, etxekoekin gaiari buruz hitz egin zuten ondoren klasekideekin partekatzeko, eta azkenik, zuhaitza landatu zuten. Lanketa hori bera aurrera eraman zuten Udarregi Ikastolan eta Aginagako Eskola Txikian ere. Ziortzak ere lanketa egin zuen gaiaren inguruan, eta beste eragile batzuek ere bai.\nDoluaren gaia da lehenik eta behin lantzen hasi direna, eta horretan jarraituko dute aurrerantzean ere, bai eta bestelako gaiak lantzen ere. Usurbilgo hainbat eragile daude proiektuan sartuta, eta gehiago izateko deia ere luzatu dute proiektuan interesatuta dauden eragileentzat. Aurkezpenarekin amaitzeko, doluari buruz egin dituzten lanketetako irudiekin eginiko bideoa erakutsi dute Sutegin.


ERRENTAGARRITASUNA ETA SEGURTASUNA, BIAK BATERA\nSURNE AURREZKIA aseguru-produktu bat da, errentagarritasuna epe finkora lortzea ahalbidetzen dizuna, eta, gainera, bizi-aseguru bat ere barne sartzen duena, heriotza kasurako. Era horretan, errentagarritasuna eta segurtasuna uztartzen ditu.\nBeraren ezaugarri nagusiak hauexek dira:\nErrentagarritasun bermatua: SURNE AURREZKIArekin zeuk erabakitzen duzun kapitala inbertitu dezakezu 3 edo 5 urtera, tasa* oso interesgarriekin. Epea bukatzen denean, inbertitutako kapitala gehi bermatutako errentagarritasuna jasoko dituzu.\nLikidezia: zure SURNE AURREZKIA aurretik erreskatatu ahal izango duzu, kontratuaren lehenengo urtea iragan eta gero, erreskatearen egunera arte inbertsioak lortu duen balioa berreskuratuz.\nLasaitasuna:bezeroa hiltzen bada kontratua indarrean dagoen bitartean, SURNE AURREZKIAK inbertsioak egun horretara arte lortu duen balioaren kobrantza bermatzen die onuradunei.\nGainera, SURNE AURREZKIAK bizi-aseguru bat ere hartzen du barne, eta horren bidez kapital erantsi baten kobrantza bermatzen die onuradunei, kontratuaren titularra hiltzen bada.\nFiskalitatea: SURNE AURREZKIAren etekinak aurrezkiaren oinarrian integratuko dira (PFEZ) eta atxikipena aplikatuko zaie, indarrean dagoen araudi fiskalaren arabera.\n*Utz iezazkiguzu zure kontaktu datuak ondorengo estekaren bitartez eta indarrean ditugun interes-tasez informatuko zaitugu:\nEta ERRENTA bat nahiago badut?\nSURNEn baditugu irtenbideak kapital bat inbertitzea eta hileko errenta moduan jasotzea nahiago dutenentzat ere. Kontaktatu gurekin eta utz iezaguzu informatzen gure ERRENTEN produktu pertsonalizatuen abantailez.\nEl valor del derecho de rescate o movilización depende del valor de mercado de los activos asignados y puede provocar pérdidas relevantes.\nEl compromiso de devolución del capital solo es a vencimiento y la venta anticipada puede provocar pérdidas.


ARTISAU AUZOA - Habian\nArtisau auzoa Bizi Errenteria, herriko ekonomia suspertzeko estrategiaren barruan kokatzen da. Ekimen konkretu honek hirigune historikoa birgaitzea du helburu, bertan dauden lokalak zaharberritu eta erabilera berri bat emanaz. Artisautza, sormena eta tokiko merkataritza suspertzea bultzatu nahi du. Esperientzia pilotu gisa, kulturarekin, artisautzarekin eta sormenarekin lotutako jarduerak bertan garatzeko aukerak ahalbidetzen dira, artisautzari lotutako nortasun bereziz hornitzeko.\nUdalak Artisau Auzoa egitasmoaren bidez, herriko merkataritza eta jarduera ekonomikoa suspertzeko ahaleginetan jarraitzen du, indarrak batuz.\nArtisau Auzoko kideak\nIdoia Lizeaga, bitxigile artisaua eta lore maisua\nIdoia Lizeaga bitxigile artisaua eta lore-maisua izan da Artisau Auzoan kokatu den lehena. Errenteriako Erdiko Kalean dauka bere estudio-tailerra, bertan, dakizkien teknikak eta baliabideak jendeari erakutsi eta normalean ikusten ez diren artelan edo artisau lanak erakusteko aukera ematen dio.\nNahiz eta egoera zaila den, aukera asko ikusten ditu Idoiak bere lana Artisau Auzoan garatzeko.\nIdoiaren estudio-tailerra Errenteriako Udalak zaharberritu zuen ere, Oarsoaldea Garapen Agentziaren bidez eta Eusko Jaurlaritzako Turismo, Merkataritza eta Kontsumo Sailaren laguntzarekin. Horrek bultzada handia eman zion bere jarduera bertan abian jartzeko. Horrez gain, beste artisau eta eragileekin saretzeko aukerak ere sortu ziren. Ikusi zer dion:\nPixkanaka Artisau Auzoan bizia sortzen ari da, aurreneko haziek beren fruitua ematen ari dira.\nAinhoa Redondo, ilustratzailea\nAinhoa Redondo ilustratzaileak bere tailer propioa egokitu berri du hirigune historikoan. Bertan, betidanik gustuko izan dituen sorkuntza lanak gauzatu eta erakusten dabil.\n"Ilustrazioek haurren eta helduen mundua batzen ditu; atsegina da, kontu-kontari dabil han-hemenka eta irudiez eta sentsazio berriez mamitzen ditu ipuinak ondorio ederrak sortuz... "\nKROMOSOMA. Eva Diaz de Isla eta Alberto Monroy\nErrenteriako Artisau Auzoak bizilagun berria dauka, KROMOSOMA tailerreko kideak kokatu dira Erdiko kaleko 13.zenbakian dagoen lokalean.\nKROMOSOMA dagoeneko ibilbide luzea duen enpresa da, Eva Diaz de Isla eta Alberto Monroyk 2014.urtean sortua, tailerra dute Beraunen eta orain Artisau Auzoko lokal honetan beraien produktuak saltzeko aukera ere izango dute.\nZurezko jostailu didaktikoak diseinatzen eta ekoizten dituzte eskuz, ingurumena errespetatzen duten materialekin eginak. Haurren garapenean beraien aletxoa jarri nahi dute, bai eta haien familien garapenean ere, partekatutako jolasaren une berezi horretan parte hartuz eta psikomotrizitatea, garapen motorra, adimen bisuala, irudimena, sormena bezalako arloak landuz. Horrez gain, kalea hainbat tailer antolatzeko edo jolasteko espazio gisa berreskuratzea dute helburu, baita jostailuen zaharberritzea ere.\nArestian aipatu bezala, bost urte baino gehiago daramatzate artisautzan profesionalki, hainbat proiektutan ibili dira, lankidetzan Errenteriako udalarekin eta beste hainbat eragileekin eta erakundeekin; familien kontziliaziorako programa Don Boscorekin, Bisortu proiektua Emaus Taldea gizarte fundazioarekin, Emakumeen bira etapako lankidetza Errenterian, Errenteriako Udaleko Gizarte Zerbitzuekin "ateak zabalduz" programan partaidetza, Errenteriako Gurutze Gorriarekin hainbat kolaborazio, Tknikako erakusketan parte hartzea, Eskulanak Laguntasuna erretiratuen elkartean, besteak beste.\nEra berean, jostai luez gain, tailerrean prestatutako kaleko jolasen aukera zabala dute, interesa izan dezaketen kolektiboen eskura jartzen dituzte: ikastetxeak, auzo-elkarteak, haur-taldeak, etab.\nHorrez gain, tailer ugari eskaintzen dituzte, tarteka iragarriko dituztenak: sortu zure jostailua, sortu zure goitibera, sortu zure txontxongiloak, bizikletazko piezak birziklatzea, zuraren gaineko serigrafia,... Elkarlanerako eraikuntzak, ekitaldietan dekorazioa eta hiri-dekorazioa ere lantzen dute.\nEzagutu gure bizilagun berriak Erdiko kalea 13an eta kromosomatailerra.com-en.


Euskal Herria Bildu - Metroaren L4 eta L5 lineekin EAJ gizarteari egiten ari zaion iruzurra salatu du EH Bilduk\nMetroaren L4 eta L5 lineekin EAJ gizarteari egiten ari zaion iruzurra salatu du EH Bilduk\nAsteazkenean Eusko Legebiltzarrean Arantza Tapia garapen ekonomiko eta azpiegituren sailburuak bere departamenduaren 2019rako aurrekontua aurkezterakoan egin dituen adierazpenen aurrean EH Bildutikkudeatzaile on hauen inprobisazioa eta seriotasun falta salatu nahi dugu. Tapiak Galdakao era Sarraturekin egungo Euskotren linearekin balizko lotura egitea aztertuko lukeen azterlana eta Irala-Errekalden L4 lineak izan beharko lukeen mugikortasun eta ibilbidea aztertzeko beste bat iragarri zituen. Gaurdaino azterlan piloa egin da proiektu hauen inguruan, iragarpen honekin zakarrontzira botatzen den dirutza publikoa gastatu egin da.\n“Matiko-Moyua eraikuntza proiektua amaitu berri da eta bere kostua 1,2 milioi eurokoa izan da, horrek ere ez al du balio? Zein da zergatia?” galdetzen dio bere buruari EH Bilduko batzarkidea den Zigor Isuskizak. “Urteak daramate herritarrei iruzur egiten, betetzen ez dituzten promesak egiten eta orain iragartzem dena berriro kea da. Horrez gain modu konszientean atzeratzen joan diren proiektuak zerotik hasiko lirateke, herritarren aretan frustrazioa sortuz. Hori bai, dirua parrastaka dago AHT bezalako eraikuntza lanetarako edo Aldundiaren kasuan gutxiegi erabiltzen den Super Surrentzat. Azken honentzat hain zuzen ere 49 milioi euro bideratuko dira bere luzapenerako 2019an.\nEH Bilduk pasa den ekainean Galdakaorako eta inguruko eskualdeetarako metro eta mugikortasun proposamena aurkeztu zuen. Honetan ezinbestekoa ikusten da Galdakao eta Galdakao-Usansolo ospitaletik pasatzen den edozein metro lineak zuzeneko lotura izatea batetik Euskotreneko linearekin, Arratia, Durangaldea eta Busturialdearekin lotura izateko eta bestetik Sarratuko geltoki intermodalarekin. Horrez gain Bengoetxe eta Aperribai ezin daitezke kanpoan geratu , biztanleria gune hauek garraio publikoaren bitartez ospitalarekin lotura izan behar dute.\nBestalde eta metroaren 4. lineari dagokionez EH Bilduk 2019an zehar Moyua-Rekalde tartearen azterlan informatiboa egitea babestu du, prozesu parte hartzailea bermatuz. Antza atzo egindako iragarpenarekin linea hau bere osotasunean aztertuko da eta ondorioz beste atzerapena jasango du\nEgindako iragarpenenetan Aldundiaren lehentasunak argi geratzen joan, Super Sur eta garraio pribatuaren aldeko apustu argiarekin eta garraio publikoa bultzatuko luketen beste bideen kalterako. Guzti honengatik Aldundiari galdetuko diogu Errekalderako eta Galdakaorako trenbidearen hedapenaren inguruan dituen benetako asmoak mahaigaineratu ditzan.


Mater ontzi museo ekoaktiboa Ondarroan egongo da gaurtik urriaren 31ra arte\nHemen zaude:Hasiera»Arrantza»Mater ontzi museo ekoaktiboa Ondarroan egongo da gaurtik urriaren 31ra arte\nOndarroako Udala 2019-10-28 Arrantza\nMater ontzi museo ekoaktiboak Ondarroan egingo du geldialdia gaur (urriak 29), Izan itsas zaindari kanpainaren barruan. Mater ontziko arduradunek itsas kulturarengatik eta ingurumenarengatik sentitzen duten pasioa zabaltzea dute helburu. Ondarroako portuan ontzi museo ekoaktiboa bisitatzeko aukera egongo da; horretan lehenak herriko ikasleak izango dira.\nOntziko arduradunek arrantza jasangarriari buruzko azalpenak emango dizkiete, gure herrian hain egunerokoa dugun arrantzaren inguruko xehetasunak emanez eta sasoian-sasoiko arrainak zein diren azalduz. Horretarako hainbat bitarteko jarriko dituzte. Kontsumo arduratsuaren garrantziaz ere hitz egingo diete ikasleei.\nBihar (urriak 29) 12:00etan Izan itsas zaindari kanpainaren aurkezpena egingo dute Ondarroako kaian, eta bertan egongo dira, besteak beste, udal ordezkariak eta Ondarroan itsasoarekin lotura zuzena daukaten erakundeetako ordezkariak. Ekitaldi horretan, Itsas Zaindaria aitoprtza egingo zaio herriko eragileren bati.\nItsasoaren sektorea aztergai izango da Ondarroan irailaren 21ean\nUmeen arrantza txapelketa izango da datorren zapatuan


Pasiotarrak Perun. Amazoniako euskal epopeiaren 100 urte baino gehiago | About Basque Country\nHome Mundua eta Euskaldunak Euskaldunak munduan Pasiotarrak Perun. Amazoniako euskal epopeiaren 100 urte baino gehiago\nAbu 19, 2019\nGuri, Aita Pasionistei buruz hitz egitea eta sentimendu ezberdinez blai ez egitea ezinezkoa zaigu: Gure herrialdetik, gure euskal komunitatetik ehun urte baino gehiagoz, egoera txarrenetan hainbat “on” egin izan zuten energiaz beteriko pertsona onak eskeini izanak harrotasunez betetzen gaitu; lan erraldoi, homeriko eta antzemate amaitezinak merezi dituen lan hori, batzutan «zirtzilkeriaren» izpiengatik itsu geratzen den eta pertsona on askok egiten duten lana, eta hauek bihotzean duten aberastasunatik ezjakin bizi den gizartean deseginda edo desagertuta geratzen dela ikusteak pena handia ematen digu; frankismoagatik jarraituak ziren guztiei laguntzeko zuten konpromesua dela eta gaztetatik sentitu dugu hauenganako mirespena; eta era berean lotsa sentitzen dugu, orain dela gutxira arte ez dugulako ezagutu Amazonian hauek egindako lan bikaina.\nAzken finean, Pasiotarrei, hauen giza konpromesua eta lanagatik dugun mirespenetik jaiotako «pasio» ikuspegitik hitz egi dezakegu. Salesianoetan hezitako barakaldarrak gara, eta honek, harrotasunez diogu, Giza Justiziarekiko konpromesua eta ahularen babesean oinarritutako misio lana era berezian baloratzera garamatza.\nMiguel irizar Munsinorea\nMiguel Irizar C.P. pertsonaren heriotzaren lehen urteurrenean idatzi genuen artikulu hau. Kontzilio Vaticano II.ean jaiotako «Jesus Nazaretekoaren Eleiza»-rekin konprometitutako pasiotar eta euskaldun bikaina. 1972 eta 1989 urteen artean Yurimaguaseko Bikariatoko apezpiku izatera heldu zen, perutar Amazoniaren bihotzean kokatuta, geroago, Callaoko apezpiku izendatua, Peruko bihotz administrazioan. Deustuko (Bilbo) San Felicisimon erretiratu zen eta 2018ko abuztuaren 19an hil zen, bere oihana, eliztar eta kideak samintasunez oroituz.\nEfemeride triste hau «aitzaki» bezala erabiliz artikulu hau idazten dugu, gure gizartearen historiaren zati garrantzitsu eta loriatzu hau euskal gizartearen memorian mantentzeko gure aportazio txikia egiteko helburuarekin.\nGure blogean askotan hitz egin dugu artzain, baleontzi, erbesteratuak, gudari…gaiei buruz. Errespetuz eta harrotasunez hitz egin dugu, gure herri txiki hau Historiaren protagonista bihurtu izan zuten pertsona bikain, ezagun edo ezezagun hauei buruz. Gure Aberriaren alde «hoberen» honetan, misiolari askok bizitza eman zuten, eta batzuek galdu ere egin zuten ezer ez zuten horiei laguntzeko asmoarekin. Euskal misiolariei buruz ere askotan hitz egin dugu, baina beti dugu nahikoa hitz egin ez dugunaren sentsazioa. Sentsazio hau handitu egiten da Pasiolarietan pentsatzen badugu.\n12 euskal pasiolari Peruko ohianean. 1913\nEmilio Lissón, Chachapoyaseko Apezpikua buru den argazki honetako, Monsen alboan agertzen diren 12 gazte hauek begiratzean, egingo zuten lan bikainaz gain, beraien etorkizunaren errealitateaz kontsiente ziren galdetzen gara.\nAita Pasiolariak perutar Amazoniako ibaietan zehar\nEuskal gazte hauek «basatiak bihurtzeko» misioa zutela uste zuten, hau da, «arimak babestea». Baina arin konturatu ziren haien misioa beste bat zela; gizarte justuagoa sortzen laguntzea, non ohianeko pertsona umil horiek osasun eta hezkuntza zerbitzuak, etxeak, giza eskubideak….izango zuten. Azken finean, gizarte bezala antzemanak eta errespetatuak izatea. Heldu ziren momentutik ulertu eta egin zuten, lan honetarako 50 urte geroago izan zen bultzada eta babesa, Kontzilio Vaticano II, non aktibuki parte hartu zuten.\nEskola misiolariak Yurimuaguasen\nEz ziren «arrainak oparitzekoak», «arrantzan irakastekoak» baino. Hare gehiago, haiek ikasi behar izan zuten besteei irakasteko. Teilak eta ladreiluak egiten, errepideak, itsasontziak, eraikinak, tailerrak, eskolak… eraikitzen. Inprentak, telebistak, irratiak…sortu zituzten. Haien energia, eta emaitzetan ikusten den bezala asko izan zen, misio garrantzitsu batetan zentratu zen: jende horien bizimodua hobetzen, pertsona eta komunitate bezala autonomia eta baliabideak emanez.\nEucaristia en la selva\nHonek ez du esan nahi haien misiolari rola atzean utzi zutenik. Hauek zuten Fedea zabaltzen jarraitu zuten. Adibide, konpromesu, sakrifizio eta errespetutik. Nazareteko Jesusen jarraitzaile ziren 12 apostolu hauen eta hauek hasitako bidea hartu, jarraitu eta hobetu izan dutenen Fedea, euskal lurraldean errotu den atsotitza jarraitzen dutenarenak dira; «Jainkoari erreguz, beharrari mailuz»\nGainera, ez ziren ezinbesteko bihurtzeko helburuarekin joan. Hauen misio edo helburu, ez zen buruzagi izatea, kolaboratzaile baizik. Hauen helburu garrantzitsuenetako bat, haien burua kudeatzeko gai izango zen gizartea sortzeko pertsonak heztea zen. Gaur egun, euskal pasiotar komunitate hau murrizten doa perutar Amazonian. Arrazoiak argi daude: XXI. mendeko euskal gizartea, ez da orain dela 100 urte, edota 50 urte bezalakoa. Gainera, ez dago Fedearekiko konpromesu bera, edota gazte kopuru bera. Baina pasiotarren murrizte hau ez da porrotarekin lotu behar. Zergatik? Urte guzti hauetako lanari esker, lurralde horietako biztanlea dagoeneko lema hartu ahal duelako.\nHori bai, ziur gaude Pasiotar Komunitatea bertan jarraituko duela, misiolari konpromesua mantenduz eta lanean.\nEszenario berri hoentan, euskal gizartearen rola beste bat izango da: garapen proiektuak bultzatuko dituen beharrezko baliabideak emanez laguntzea. Mundu justu eta berdintasun bat eraikitzeko aktiboki eta era konprometituan kolaboratuz.\nAzken finean, gaur blog honetan biltzen duguna, 100 urte baino gehiagotan Peruren iparraldeko ohianean gertatutako benetako euskal historiaren azalpen biografikoa da, Yurimaguareko Bikariatotik eginiko lana, egoitza Amazoniar Altuko probintziaren hiriburuan duena.\nGaur, gure erreflexioarekin batera, euskal Pasiotar hauen lan erraldoiaren handitasuna ikusten lagunduko gaituen alde garrantzitsu batzuk partekatu nahi ditugu.\nLehenengo, Oscar Álvarez Gilaren artkulu bat, EHUko historiatzailea, euskal misiolarien lana gehien eta hoberen ikertu duen pertsona.\n2015ean, Arantzazu Euzko Etxea Hermandadean editatutako Miguel Irizar monsinorearen liburua, «100 AÑOS DE PRESENCIA PASIONISTA EN EL PERÚ», jartzen dizuegu eskuragarri. Honetan, gertatutakoa kontatuz gain, mende luze honetan txiroen artean eginiko lan bikainaren handitasun ulertzen lagunduko digun dokumentazioa biltzen du.\nEpopeia honetara hurbiltzen gaituen balore historiko handiko hiru bideo partekatuko ditugu.\nBaina garrantzitsua da adieraztea, balore neurtezineko dokumentazio hau biltzeko eta mantentzeko gai izan diren pertsonei esker egin dezakegula. Berriz ere, Limako Arantzazu Euzko Etxea Hermandadeko kideak aipatu behar ditugu. 1612tik, munduko alde hartako «euskal nazioaren kideak» biltzen ditu. Berriz ere, eta dagoeneko askotan egin izan dugu, hau sortutako konpromesua jarraituz, munduko alde hartako euskaldunen legatua ere babestu dutelako. 2013an, hauek izan ziren, lehen euskal Pasiotarren heldueraren 100.urteurrena gogoratzen zenean, euskal talde honi zuzendutako ekintza erlijiosoak, hedapena eta omenaldi akademikoak bultzatu zituztenak.\nPeruko Pasiotarrak eta Irizar apezpiku bera, Peruko instituzio publiko eta komunikabideengatik isilduak eta «ahaztuak» ziren. Pasiotarrek, mende baten zehar herrialde honetako biztanleri behartsuengatik guztia eman zuten. Baliteke isiltasun horren nolabaiteko arrazoia izatea, pasiotar komunitateak ahulenengatik eginiko borroka eta konpromesuan.\nNagusikeria eta zuzengabekeri egoera hartan, Bazán-Aguilar familiak Hermandadearen ekintzak zuzendu zituen eta Irizar munsinoreari isiltasuna eta bakardadea apurtzera lagundu zioten. Hermandadea kokatuta dagoen leku guztietan zehar Mendeurrenaren oroipenerako ekintza akademikoak eta dibulgatzaileak eginez eta zabalduz lagundu zuten. Perun eginez gain, New York, Atlanta, San Francisco, Los Ángeles, Washington, Boston, Bilbo, Santiago de Compostela… Nazioarteko proiekzio horrek azkenean, Mendeurreneko ekintza horiek Perun bertan ondorio esanguratsuak izatea eragin zuen. Hori bai, batzuetan informazio guneak erosten ere, oroitzen denaren garrantzia dela eta txertatze publizitarioaren prezioaren arabera.\nHasieran aitortu genuen bezala, euskal Pasiotar horiekin zorretan gaudela aitortu behar dugu berriz ere. Leku gogorrenak justu egitera zihoazen misio horietan, eta gerratea ondorengo urte gogorrenetan, frankismoaren mounstroak indartsuago «jotzen» zuenean, diktaduraren jarraituek hauen atzaparretatik ihes egitera laguntzen zien. Zorretan gaude. Ezin izango dugu inoiz ordainketa egin, baina kitatu egin nahi dugu, heroi, martir eta batez ere pertsona onetan eta jarraitzen duten fedearen printziopio duinenen jarraitzaile egokienen konpromesua gogoratuz.\nGaur, abuztuak 19an, Miguel Irizarren heriotzaren lehen urtean, Arantzazu Amaren Hermandadeak eta Limako Arantzazu Euzko Etxeak, perutar Amazonian aztarna sakona utzi zuen euskal pasiotar honi zuzendutako omenaldi ekintzak egingo dituzte. Omenaldiak ekintza ezberdinak bilduko ditu; alde batetik ekintza akademiko bat Liman, eta gogoratze ekintza ezberdinak Amerikan zehar: New York, Atlanta, San Francisco, Los Ángeles, Washington, edo Boston.\nOscar Álvarez-Gilak, EHUko ikertzaile eta Historia doktoreak, momentu honetarako ikuspegi historiko bat eskeintzen digu artikulu honetan. Aurrerago adierazten dugun liburua (PDF bertsioan) berak eginiko aurkezpen testu bikaina du ere.\nEUSKAL PASIOTARRAK: DEUSTUTIK AMERIKAKO AZKEN TXOKORARTE. EHUN URTEKO HISTORIAREN IKUSPEGI BATERATUA\nÓscar Álvarez Gila Euskal Herriko Unibertsitatean Historia doktorea da, eta gaur egun, Amerikako Historia irakasle bezala lan egiten du. 2008-2009 kurtsoan, Oxford Unibertsitateko Ikasketa Europarren Zentruan Visiting Fellow izan zen. Bi urte beranduago, Nevada-Reno Unibertsitatean W. Douglass Distinguished Visiting Scholar. 2013-2014ean Elena Díaz-Verson Amos Eminent Scholar izan zen Amerikar-Latindar Ikasketetan, Columbus State University (Estatu Batuak). 2016-2017 kurtsoan zehar, azkenik, Estocolmoko Unibertsitatean ikerketa egonaldia egin du Magnus Mörner Memorial Professor bezala. Honen ikerketa batez ere XIX eta XX mendeen artean gertatutako nazioarteko migrazioetan zentratzen da, batez ere Euskal Herritik Frantziara, Argentinara, Uruguayra, Brasilera eta Kubara eginikoak. Lan honi esker, emigrazio eta erlijioaren, emigranteen komunitateen instituzionalizazioa eta baita kulturaren eta diasporako komunitateetako identitate sorreren arteko loturak ikertu ahal izan ditu. Gainera, migrazioari edota klima aldaketari eta oraintsu genetika eta historiaren arteko lotura bezalako gaiei buruzko proiektu eta diziplinarteko ikerketetan kolaboratu du ere.\nXVIII.mendean Pablo Francisco Daneik (San Pablo de la Cruz) Italian sortua, ofizialki “Congregación de Clérigos Descalzos de la Santísima Cruz y Pasión de Nuestro Señor” izendatua, herritarren artean “Aita Pasiotarrak” bezala ezagutuak, 1870.hamarkadaren amaieran Iberiar Penintsulara bueltatzea erabaki zuten. Hasierako kudeaketa horiengatik kokatu zen Deustuko aldirietan, Bizkaian, lehen komentua. Denbora gutxitara, 1880ko uztailaren 2ko Errege-Mandatuaren bitartez gobernuko baimena jasoko zuen. Komentua jaio zen, gero santutegia eta beranduago San Felizisimo parrokia.\nLehen Gerra Karlistaren amaiera eta gero, erlijio mandatuak sekularizatzeko eta desamortizatzeko prozesua eman zenetik, hauek debekatuak izan ziren Espainiar lurraldean. Fraide eta monjeek klaustroak utzi behar izan zituzten eta kasu batzuetan apaiz normaletan bihurtu ziren, eta beste batzuetan, erbestera joan ziren komentuko bizitza mantentzeko nahian. Orduantxe izan zen, Kuba, Puerto Rico eta Filipinetako gobernatzaile kolonialek ikaratuta zera aldarrikatu zutenean: “erlijio-ordenik gabe, lurralde hauek galdu egingo dira”. Orduan, erlijio-mandatuak metropolian legez kanpo zeuden bitartean, kolonietan bizirik iraun zuten. Metropoli osoan? Ez, arau honek utzitako zirrikitu legal bati esker “itsasoz bestaldeko misioen eskolak” irekitzea erraztu zuen, era horretan, ozeanoaren beste aldera bialduko ziren fededunak prestatuko zituzten.\nLehen hamarkadetan, misio eskola hauek izateko hiru mandatu erlijioso onartu ziren. Hala ere 1853ko konkordatua eta gero, arau hau beste kongrezaio eta orden batzuetara zabaldu zen, eta modu honetan izan zen sekularizatutako fededunek eta deuseztatutako ordenek legera bueltatu ziren zirrikitu batengatik. Hurrengo hamarkadetan komentu berriak ireki zituzten, baina hauek ez ziren aurreko komentuak bezalakoak, “misio eskola” ederrak baizik.\nEta hementxe egiten dugu Aita Pasiotarrekin topo berriz ere. Araudiak ezarritakoa ezagutuz, lehen komentua, edo hobeto esanda, misio eskola non ireki erabakitzeko helburuarekin lehen espedizioa bidali zuten. Eta ez zuten ikusi euskal probintziak baino leku hobeagorik. Orduantxe europar testuinguruan Eleiza katolikoaren bokaziozko garautegi hoberenak bezala nabarmentzen ziren. “Euskaldun, fededun” atsotitz zahar hura, XIX.mendearen azken hamarkadan, ez zen gehiegikeri bat, errealitate bat baizik. 1950. urtean oraindik, Bilbao Athleticen delegazio baten bisita jaso zuenean, Pio XII Aita Santuak, Eleizarentzat hainbat bokazio sortzen zuen “Jainkoak bedeinkatutako” lurraldearen bisitariak jasotzeagatik sentitu zuen alaitasuna adierazi zien. Oraindik urte batzuk falta ziren euskaldunen jainkozaletasunak Vaticanoko II Elizbatzarraren eraginagatik izandako eraldatze sakona izateko eta 70. urteak eta gero euskal gizateak izandako sekularizazio prozesu azkarra gertatzeko.\nModu honetan, 1887an pasiotarren hedapena espainiar Estatutan hain zabala zen, ordenaren arduradunek mugaketa propio bat sortzeko erabakia hartu zutela, “Sagrado Corazón de Jesúsen pasiotarren probintzia” izenarekin. Probintzia honetan, euskal lurraldean bildutako lehen pasiotarrek, misiolari bezala Amerikako herrialde ezberdinetan sortzen hasi ziren komentuak bildu ziren. Euskal bokazio berri asko hurbiltzen joan ziren probintzia honetako gune nagusia, komentu zaharrenean kokatu zen, Deustuko San Felicisimon. Hemendik, euskal pasiotarrek Latinoamerikatik urrun zeuden guneetan zeukaten presentzia kudeatuko zute mende baten zehar.\nHasiera, legeak zioen bezala Kuban hasiko zen, oraindik espainiar kolonia.“Itsasoz bestaldeko misiolari” bezala antzemate ofiziala jaso zuten, honek Amerikara mugitzeko espainiar gobernuaren laguntza ekonomiko eta materiala esan nahi zuen. Hau jaso eta gero, probintziako nagusia izan zen karibear irlara joan zena Santa Clara hirian lehen amerikar komentua irekitzeko.\nHala ere, hau ez zen Amerikako lehen pasiotar fundazioa. Aurretik Estatu Batuetan kokatuak zeuden eta gainera, hauek zuten presentzi indartsuari esker, ordena Latinoamerikatik zehar zabaldu ahal izan zuten, Mexikon (1856), Argentinan eta Txilen (1890) fundazioak izanik. Baina Antonio Artolak Deustuko pasiotarren ehunkadaren historian onartzen duen bezala, latindar eta anglosaxoien arteko pentsamoduaren ezberdintasunek hauen moldaketa zaildu zuten. Euskaldunek, lurralde horiekin izandako eta zuten loturagatik komentu horiek hobeto kudeatuko zuketela uste zen. Ez alferrik, garai hartan, Argentina edo Txile bezalako herrialdeetara zihoan euskal emigrazioa garatzen zegoen. Era honetan, bapatean, euskal pasiotarrak “bateratutako Kuba-Mexiko-Txile Komisariotza Handia” izendatutakoaren ardurapean ikusi zuten beraien burua, hiru herrialdekin eta hauen artean milaka kilometroko distantziarekin. 1891 urterako, lehen euskal pasiotarrak Txilera heldu ziren. Hemen, Viña del Marren nobiziotegi bat eta Ñuñoan, Santiago, hiriburuaren alboko herrian egoitza bat ireki zuten. Txiletar esperimentua baikorra izan zen Erromako buruentzat, 1893an Deustun bildutako pasiotarrek, Mexikoko, zehazki Tolucan kokatutako ordenaren etxe bakarraz arduratzeko agindua jaso zuten eta. Indarrak geografía zabalean zehar sakabanatu behar ziren. Pasiotar kongregazioaren ekintza ezaugarriena (Europan garatzen ari zena), misioak aldarrikatzea zen, eta momento honetan izan zen hiru herrialde hauetan egindako lehena. Dedikazio nagusi hau, komentuko kaperetan egiten zen atentzio publikoarekin tartekatzen zuten. Gainera, Mexiko eta Kuban, pasiotarrentzat ohikoa zen ekintzetatik guztiz ezberdina zen lan bat hasi zuten: “herriaren hezkuntza kristauan eragiteko” eskola katolikoak ireki zituzten, era honetan, hezkuntza sekularra indargabetuko zuten; eta 1904an Kaibarienen (Kuba) lehen parroquia lortu zuten.\nBaina atsotitzak esaten duen bezala “soberan hartzen duenak, gaizik tinkatzen”. 1905 urterako, pasiotar ordenaren buruentzat, bateratutako komisariotzaren zabalera neurrigabea begibistakoa zen. Honek, behar bezalako ekintzak egitea ia ezinezko egiten zuen. Beraz, konponbide ezberdinak pentsatu eta gero, pasiotarrek Txilen zuten delegazioaren gunea murriztea erabaki zen. Momentu hartan, nahiz eta izen hori izan, Perun sortu berriko fundazioak ere biltzen zituen. Oraindik ez zekiten, baina azkenean herrialde hau izango zen euskal pasiotarren ekintza misiolariarekin lotura zuzena izaten jarraituko zuen herrialdea.\nPasiotarrak Petun eta Yurimaguareko prefektura apostolikoa\nIzan ere, 1910 eta 1920 bitartean, Txilen eta Perun pasiotar presentzia, komentu berriak irekiz eta ekintza pastoralak areagotuz (Ebanjelioa zabaltzeko misioak, ariketa ispiritualak, eta bereziki, erakunde, kofradia eta debozio ezberdinen zabaltzea) sendotzen zen bitartean, Europan banaketaren germena sortzen zihoan. Hasiera batean nahiz eta pasiotar bokazioak bereziki Euskal Herritik lortu, espainiar lurraldean zabaltzen joan zen eta honen presentzia nagusitzen joan zen, probintzi berean gaztelar fededun asko izanik. Bokazioaren hazkuntzak, Europa eta Amerikako komentuen igoerak, eta ezberdintasun kulturalek, 1923an benetazko pasiotar probintzia banandu zuen. Deustun jatorria mantendu zuen “Sagrado Corazón” probintziak, euskal lurraldea bakarrik izango zuen. Eta Amerikaren kasuan, Txile gaztelar probintzi berriaren pean geratuko zen, euskal pasiotarrak Perura mugituz. Leakualdaketa arina izan zen: 1926rako aurretik Txilen zeuden euskal pasiotar guztiak Limara joanak ziren.\nHala ere, euskal pasiotar hauek 1910 urtetik Perun nola moldatzen zihoazen aztertzeko atzera egin behar dugu denboran. Chachapoyaseko perutar elizbarrutiko apezpikua, Erromarako bidaian, pasiotar kuria orokorrari, bere parrokia batzuentzat fededun batzuk eskatu zizkion eta ordenaren nagusiak Bilbora helarazi zion. Elkarrizketa batzuen ondorioz, 1913an, Sagrado Corazoneko lehen pasiotarrak Huallaga ibaiaren ertzean kokatutako Juanjuí, Tarapoto, Saposoa eta Moyobamba herrietara, San Martinen departamentua, heldu ziren. Hau da, “mendiko bekaina” bezala ezagutuan, Peruko eskualde amazonikoaren hasieran. Momentu hartan, erabili gabeko lurraldea, komunikabideetatik aldendua, euskal pasiotarren hauen jatorrian ezagutzen zuten klima eta giza ezaugarrietatik guztiz ezberdinak ziren ingurunean.\nHori dela eta, ez da zaila imajinatzea, hauen lehenengo urteak zailak izan zirela. Hain zailak, euskal pasiotarren nagusiak “ahal bezain pronto (…) Misioaren langileak leku hobeagoetara, Errepublika bereko kostara” mugitzearen beharraren uste osoan zeudela. Chachapoyaseko apezpiku zaharra, ordurako Limako artzapezpiku bihurturik, bere azken karta jokatu zuen: 1923ko kudeaketak eta gero, Egoitza Santauk perutar oihanean prefektura apostolikoa sortzen zuen, egoitza Yurimaguas (Loreto) herrian izanik eta Bilboko pasiotarri honen ardura emanda, dagoeneko kokatuta zeuden herrialde batengatik hurbil zegoen eskualdea. Prefektura apostolikoa elizbarruti baten hasiera zen, baina misio lurralde batean. Honen prefekto bezala Celestino Jaúregui bizkaitarra izendatu zen.\nPrefekturaren lehen pausua, lurraldeko eliza-azpiegitura sortzea da. Kapera eta tenplu ezberdinak sortu ziren prefekturaren ibai bietan barrena, Huallaga eta Marañon, 1928 eta 1931 urteen bitartean Yurimaguaseko eliza nagusiaren eraikuntza nabarmenduz. Honen langileen artean gainera, gero eta euskaldun gehiago izanik: 1923an espainiar probintzietako pertsonek lan egiten bazuten pasiotar misioan, 1931 urterako ia guztiak euskaldunak ziren. Gainera, kontratu hasieratik giza sustapen lanak mantendu behar zutela sinatu zuten misiolariek. Urteak pasa ahala, prefektura berriko misiolariei eskakizun ezberdinak zituzten gutunak heltzen joan zitzaizkien, adibidez, “Apezpiku Jaun txit prestuak, Aitek nekazaritza oinarrizko eskola bertan kokatzea nahiko luke eta honetarako Peruko Gobernuaren babesa jasotzea”; edo antzekoak. Hezkuntzak, pasiotarren eginbeharrean protagonismo handia izan zuen. Juan Cruz Irizarren esanetan, “Amazonas Altuko eskola guztiak, misiolari eskolak izan ziren hasiera batean, eta gutxinaka eskola ofizial edo estataletan bihurtzen joan ziren”. Kontsultategi edo anbulategi ezberdinak eraiki zituzten gero, eta berrogeita hamarreko hamarkadatik euskal Misiolari Sekularrek hartu zuten hauen ardura. Biztanleria indigenari dagokionez (aguarunar eta huambisar indioak bereziki), sistema tradizionala jarraitu zen: misiolarien bidalketa.\n“Eliza bat, egoitza edota ospitale bat baino premiazkoa, txalupa arin bat da niretzat”, aitortu zuen Celestino Jaúreguik Bizkaira eginiko bidaietako batean. Amazonaseko ibaiadarrak ziren, bide eta errepide gabeko eskualde baten komunikabide bakarrak. Euskal erantzuna arin batean heldu zen: 1920 hamarkadako Gasteizeko Misioen Idazkariak, euskal fededunen opariekin ordaindu zuen prefekturako lehen txalupa, eta honi “Begoñako Andre Maria” izena jarri zitzaion. Gero, nekazaritza guneak sortzen saiatu ziren prefekturaren ibaietan barrena kokatutako kaperen ondoan. Aldaketa urteak heldu ziren, eta misiolarien ekintzetan“ezjakintasunaren eta bertoko baloreen babesa”ri garrantzi gehiago eman zitzaien, Gregorio Olazar, Yurimaguaseko bigarren bikariaren ardura izanik.\nEuskal pasiotar parrokiak perutar kostan\nYurimaguaseko prefekturak herrialdeko hiriburuan ordezkari bat izatearen beharrak 1926an Limako lehen pasiotar etxea irekitzea azaltzen du (beste gauza batzuen artean). Irekitze honen behin-behinekotasuna konpontzeko, Lissón atzapezpikuak Limako eta inguruko parrokien kudeaketa ematea lortzen dute: Lince, Santa Beatriz eta Chorrillos. Erromako autorizazio zuzena eta gero Bilboko pasiotarren onartzen dutela nabarmendu behar dugu, parrokiar ministerioa, ordenaren arauen kontrakoa bait zen. 1930ean, probintziako kuriak fundazio berriak onartzen ditu, baina dagoeneko misioaren prokuradiretza baino, probintziako ekimenetarako. Era honetan, euskal pasiotarrak kosta perutarrean agertzen hasten dira. 1935ean, Sullanako parrokia hartzen dute. Hemendik, Piura eta Tumbesetik Ebanjelioa zabaltzeko ibilbidea egiten dute. Baina nahiz eta 1952ean parrokia hau atzean utzi, ez zuten bertan egiten zituzten misioak utzi eta garai handia bizi izan zuten 1954 eta 1960 urteen artean\nLa prelatura nullius de Moyobamba\n1913an pasiotarrek Chachapoyaseko elizbarrutiko parroki horien ardura hartu eta urteetan zehar jarraitu zuten, baina 1948an, hauek erabiltzen zituzten pasiolariak egindako eliza-jurisdikzio propio batean bildu zituzten. Sagrado Corazoneko probintzial zahar bat izendatzen da Moyobambako lehen artzain, Fulgencio Elorza gipuzkoarra. Arrazoi politikoengatik, ez dira prefektura edo bikariato apostoliko bihurtzen, Egoitza Santua eraikitako lurralde misiolarien lege propioaren irudia dena; honen ordez, irudi arraro bat aukeratu zen, “nullius prelatutza”, “inoren apezpikutza” bezala itzul dezakeguna: apezpiku kargua duen norbait jartzen den baina elizbarruti batena ere ez den lurraldea.\nPrelatutzaren sorrera praktikan ez zuen euskal pasiotarren ekintzetan aldaketa handirik eragin, egoitza berriaren sorreragatik eta hauen artean apezpikua izateagatik lortutako autonomia (eta ospea) salbu. Apezpikuaren lehen urteetako helburua, Eleizaren hobekuntza izan zen bai gizakiari dagokionez eta baita materialari, orduantxe hamaika apaizen arduran izan ziren. Lehendabizi, fededunak erakartzen saiatu ziren, eta 1956. urtetik aurrera helburu hau lortzen zihoazen, eta apaiz sekular batzuk ere lortu nahi zituzten, eta 1958rako, hasieran izandakoen bikoitzak zituzten. Gero, beroko bokazioak lortzen joango ziren, 1962an oraindik ere hasiberri bezala zegoela. Elorza apezpikuak Moyobambarentzat lortutako bokazioen artean, euskal politika eta kulturako pertsonai garrantzitsu bat zegoela nabarmendu nahi dugu: Jon Andoni Irazusta, Errepublika garaian Euzko Alderdi Jeltzalearen Gorteetako diputatu izanikoa, geroago amerikar lurraldeetara erbesteratu zuenak, lehenengo Kolonbiara eta gero Argentinara. Bertan bi eleberri garrantzitsu idatzi zituen euskaraz: Bizitza garratza da y Joañixio, bi herrialdeetan berak izaniko esperientziak adierazten ditu. Zahartzaroan, Moyobambako apezpikuak apaiz bezala onartu zuen eta honen bizitzako azken urtean pasiotar apezpikuaren mandatupean lan egin zuen.\nAzkenik, euskal pasiotarrek Amerikan eginiko lana ikusi dugun bezala bereziki Perun izan zen, baina honen alboko herrialde batetan ere lan garrantzitsua egin izan dute, Kolonbian.\n1926an heldu ziren Kolonbiara, Bogotako artzapezkikuaren eskariz, Liman lehen komentua ireki zuten urte berean. Era honetan kolonbiar hiriburuan kokatu ziren, batez ere misio herrikoietan zentratuz. Pasiotarrek Kolonbian urteak pasa ahala, “pasiotarrak gehien bat izaniko gune eta eskualdeak Boyacá, Cundinamarca, Caldas, Valle, Tolima, Huilla, Santander, Quindio, Risaralda eta Antioquia izan dira”, hau da, ia Andeetako arku osoa.\nDenbora gutxira, Cundinamarcaco departamentuan parrokia batzuen ardura hartzen dute: “Magdalena Altuko misio” bezala izendatua, bere izenak eta kokapenagatik, “Prefektura Apostoliko izateko helburua” zuen. Baina 1936an, bide honen ezintasuna baieztatu zen eta Bogotako artzapezpikuarekin kontratu bat eginez gune hau atzean utziz gain, ordurako, Bilboko pasiotarrak errepublikako beste gune batzuetara hedatuak ziren: Santa Marta (1931), Bogota (1947), Medellín (1951).\nBeste alde batetik, aurreko urtean, kokapenaren bilaketa prozesu luze bat eta gero, bertoko bokazioen lehen apaizgaitegia ireki zuten Bogotatik hurbil, amerikar pasiotarrak hezteko helburuarekin. Antzeko prozesua Perun ere egingo zen. Herrialde bien kasuan, zertxobait kostatu zen bokazioak erakartzea, baina heldu ziren. Momentu horretan izan zen euskal pasiotarrek bai Kolonbian, eta beranduago Perun zuten izatean atzerapausu bat hasi izan zuten momentua. Baina hau, beste historia bat da.\nBalore historiko handia duten hiru bideo hauek, Pasiotarrek eginiko lanari buruzko hiru bertsio erakusten dizkigute 50 urte biltzen dituen kontakizun batean. 1963an, Victor Belaúnderen telebistaz eta irratiz emandako hitzalditik, 2013an Irizar Munsinoreari eginiko elkarrizketara. 60.urteetan pasiotar misiolariek grabatutako dokumentaletik pasatuz, non haien bizitza eta lana erakusten dizkiguten.\nVíctor Belaúnde pasiotarrak Perura heldu zireneko 50 urteurrenean\nAmazoniako misiolari Pasiotarren Dokumentala\n(Narratzailearen ahotsa: Miguel Irizar munsinorea)\nMiguel Irizar Munsinorearen elkarrizketa «El Puenten» 2013\nLiburu hau Miguel Irizar munsinoreak idatzi zuen eta Arantzazu Amaren Hermandadeari eman zion honek zabal zezan. Blog honetatik interes handiz kolaboratzen dugun lana.\n100 AÑOS DE PRESENCIA PASIONISTA EN EL PERÚ\nLibro 100 años de presencia pasionista en el Perú\nPrevious articleAFP-k gure herrialdearen irudi ona eskeintzen du G7-ak Biarritzen izango duen batzarrari buruz hitz egiterakoan\nNext articleLima, abuztuak 30. Euskaldunen erresilientzia gogorarazten digun data


Somorrostroko ibilgailu elektrikoa, Gijonen garaile\nALBISTEAK Somorrostroko ibilgailu elektrikoa, Gijonen garaile\nGpZcar Team-a Gijonen.\nSomorrostro Prestakuntza-Zentroko GpZcar Teamek F-24 kategoriako garaipena lortu zuen berriz ere apirilaren 28an Gijonen, Zientzia eta Teknologiaren Gailurraren (CITECH) barruan antolatutako Greenpower proiektuaren bigarren proban. Kosta ahala kosta gauzatutako norgehiagoka latzaren ondoren, lehiaketako txapela eskuratu eta garaile atera ziren proiektua ingelesez defendatzeko erronkatik.\nInongo erraztasunik ez zuen zirkuituan eta euria tarteko zela, Somorrostroko taldeak 96 bira eman zizkion guztira ibilbide konplikatu horri, bigarren postua lortu zuen taldeak baino bi bira gehiago, alegia.\nPetronorren laguntza duen proiektu honetan, ikasleek taldeka lan egin behar dute ibilgailu elektriko eta ekologikoa eraikitzeko, hainbat diziplina lotuz eta uztartuz. Lehiaketa honen oinarri bihurtu diren STEAM (Science, Technology, Engineering Arts and Mathematics) gaitasunei esker, ikasleek berrikuntzarekin lotutako trebetasunak garatzeko aukera dute, lanbide zientifiko-teknikoren batean jarduteko asmorik duten ala ez kontuan hartu gabe.\nTaldearen webgunea: https://gpzcar.wixsite.com/misitio\nTaldearen Instagram-a: https://www.instagram.com/gpzcar/


Nuklearrik? Bai, mila ala milioi bat! - GARA\nNuklearrik? Bai, mila ala milioi bat!\nSistema bera zalantzatan ipintzen ez bada, sistemari eusteko energia premiak ezin zalantzatan ipini. Planeta mugatuan hazkunde mugagabea defendatzen duena edo zoroa edo ekonomista da ezinbestean\nFukushimako zentralak, itxura batean, energia nuklearraren eztabaida ekarri du berriro ere denon ahotara. Itxura batean diot, nuklearrez han-hemenka hitz egiten ari bada ere, funtsezko auzia ez baita ukitzen. Hizpidea ez da energia nuklearra bere horretan: behar dugun ala ez, apustua den ala ez, onura ala hondamena dakarkigun. Bozgorailu mediatikoetan hitza daukan inork ez du zalantzatan ipintzen energia nuklearra beharrezkoa dugunik. Aitzitik, aginte ekonomiko eta politikoan daudenak eztabaida segurtasun neurrietara bideratu eta murriztu dute.\nJakintzat hartzen da momentura arte erabili izan dugun energia merkea (erregai fosilak, alegia) agortzen ari dela. Hortaz, momentuko ereduari eusteko, orain bizi garen bezala bizitzen jarraitzeko, erregai fosilak beste energia mota batzuek ordezkatu behar dituztela onartzen da, berez eta kontrako iritzi barik.\nErregai fosilak ezinbestekoak izan ziren kapitalismoaren garapenerako. Ondasunak masiboki ekoizteko eta garraiatzeko modu merkea dira eta sistemaren garapenean sekula mugarik izango ez zela irudikatzeraino heldu zen. Gero eta produktu berri gehiago sortzeko; eremu erresidentzialak gero eta urrunago eraiki eta garraio publikoari muzin egiteko -Ameriketako Estatu Batuetan bezala-, gero eta kotxe eta gasolina gehiago saltzeko...\nTxina eta India sartu dira orain jokoan. Hainbesteko produkzioa sustengatzeko arazoak sortuko zirela jadanik aurreikusten bagenuen, orain askoz beltzago dago dena. Energia «mix» bat behar dugula esaten digute. Hau da, erregai fosilekin batera, energia berriztagarriak eta nuklearra, eta zentzu bitan planteatzen da: alde batetik, potentzia ekonomiko bakoitzak (eta honetan Europa ulertu behar dugu potentzia moduan eta ez osatzen duten herrialdeak) bere konpetitibitatea handitu nahi du; ez ekoizpen mailari eusteko, baizik eta ekonomikoki hazteko, ekoizpen maila handitzeko; beste alde batetik, potentzia bakoitzak autosufizientzia energetikoa bermatu eta kanpo mendekotasuna murriztu behar du, konpetitibitate horren izenean.\nDenon hazkunde ekonomikoa bilatzen dutela saltzen digute, gehiengoari hilabete amaierara heltzea gero eta gehiago kostatzen zaion bitartean. Era berean, energia premiak gure onurarako ase behar direla esaten digute, Estatu espainoleko multinazionalek tarifak igo eta milaka milioi euro poltsikoratzen dituzten bitartean (Repsol 4.693, Endesa 4.129, Iberdrola 2.870). Orain nuklear gehiago eraiki nahi izango dituzte, seguruak direlako (Fukushimak ez du eztanda egin, iupi!), enplegua sortzen dutelako, garbiak direlako eta bertako langileek rapeatu egiten dutelako. Euskal Herrian badakigu zergatik esan diegun «ez, eskerrik asko!».\nParametro hauetan kokatzen badugu eztabaida, argi dago nuklearrak behar ditugula, ez bat edo bi, mila edo bi mila, edo milioi bat gutxienez. Sistema bera zalantzatan ipintzen ez bada, sistemari eusteko energia premiak ezin zalantzatan ipini. Planeta mugatuan hazkunde mugagabea defendatzen duena edo zoroa edo ekonomista da ezinbestean. Zita ez da nirea, ez pentsa.


Ekonomiaren kolesterola - Nire txokotik\nNire txokotik | 2020-02-07 17:09\nAste honetan albiste bi izan dira ingurugiroarekin lotutakoak. Alde batetik jakin dugu aurreko egunetan arnasten dugun airearen kutsadura osasunarentzat kaltegarria den mailatik gora egon dela hainbat lekutan. Errua eguraldiarena nonbait, egun horietan izan den eguraldi beroak eragin omen du. Baina, lasai nago, gure agintariek azkar erreakzionatu eta jarri dute protokolo bat horrelakoak berriro gertatzen direnerako, adibidez debekatu egingo dituzte kanpoan egin beharreko ekintzak, kirola egitea adibidez. Ez dut entzun neurririk hartuko dutenik kutsadura ez sortzeko, edo gutxitzeko; ea zein agintari ausartzen den herritarrei esatea: “Aizue, gaur zuen autoa edo kamioia ezin duzue erabili kutsadura maila altuak daudelako”. Badirudi gure ekonomia santuaren martxak sortzen duen kutsadura onartu beharreko alboko kaltea dela eta onartu beharra daukagula etsipenez eta, noski, ez begiratu ea arnasten dugun airea kutsatuta horren arduradunik ba ote dagoen.\nIngurugiroarekin ere lotuta dago Zaldibarren izandako lurjausia, zeinek AP8 autopista moztu duen ordu askotan. Amiantoa bezalako material toxikoa onartzen duen zabortegi bat goitik behera erori da autopistaraino heldu arte eta bi langile desagertu dira, hilda egongo direla ez du inork zalantzan jartzen. Zabortegiak gure ekonomiaren martxaren beste albo kalte bat dira, abiadura handiko martxan ekonomiak sortzen dituen hondakinak ezkutatzeko erabiltzen diren zabortegi hauek ere lehertzen hasi dira eta hondakin horiek, toxikoak ere bai, gure lurretan zabaldu dira.\nProdukzio industriala handitzea bultzatzen ari gara baina ez diogu pareko bultzadarik ematen produkzio horren ondorioz sortzen diren hondakinak kudeatzeari, baliagarri ez zaigu guzti hori hondakin izen orokorraren zakuan sartu eta ahalik eta azkarren kentzea nahi dugu, kontutan izan gabe hondakinen zaku horretan material desberdinak daudela, asko baliagarriak oraindik, eta tratamendu berezitua behar dutela. Produkzioari hainbesteko bultzada ez bazaio ematen produkzio osteko kudeaketari, hondakinek gainezka egiteko arriskua handituz joango da.\nZaldibarreko lur jauzia autopistara heldu da, gure ekonomiaren martxa onerako funtsezkoa den azpiegiturara. Garraiobide egokirik gabe ezin ekonomia indartsua eduki. AP8 autopista moztuta autoak eta kamioak geldi edo motel-motel ibili behar izan dute herrien erdi guneak zeharkatzen dituzten errepideetatik (inork neurtu ote du une horretan herri horietako airearen kalitatea?). AP8 autopistaren mozketari eman zaion alternatiba beste errepideak erabiltzea izan da, aipagarria inola ere ez dela trena aipatzen alternatiba moduan, garraio bide bakoitzari eman zaion bultzada desberdinaren erakuslea da.\nZaldibarrekoa gertatzen zen bitartean gure ekonomiak martxan jarraitzen zuen, autoak eta kamioiak gure zainetan zehar, zainak lehertzeko zorian jarri arte. Asfaltozko zain horiek kolesterolaz gainezka egin zuten beste behin, oraingoan Irunen N121 errepide malapartatuan berriz ere, auto gidari bat hilda kamioi baten aurka txoke egin ondoren. Errepide hori erabil behar dutenek beti beldurrez ibili behar. Gure ekonomia indartzearen ahaleginaren albo kalteak: hildakoak, aire zikiña arnasteko, kutsadura, beldurra.